Dixie (rannvro) - Wikipedia\nAr Stadoù e ruz teñval a zo lakaet a vepred eus an ez- Stadoù Kengevreet Amerika, ar re e ruz sklaer ne vezont ket lakaet dre ret. Ar stadoù e ruz roudennet a vez ouzhpennet a-wechoù dre al liammoù istorel o devoe gant Stadoù ar Su.\n"DIXIE'S LAND", kartenn-bost bloavezh\nDixie (a-wechoù anvet Dixieland) zo ul lesanv amerikan evit komz diwar-benn Stadoù su ar Stadoù-Unanet. Resisoc'h ez eo al lesanv roet d'an tiriadoù a veze kavet e Stadoù Kengevreet Amerika, ha d'ar Stadoù a oa a-du gant ar sklaverezh met chomet en unaniezh (West Virginia, Kentucky, Maryland, ha Missouri).\nAr stadoù-se a veze kavet holl a-dreñv al linenn Mason-Dixon a lakae un harz etre ar stadoù a-du hag a-enep ar sklaverezh hag hervez al lezenn.\nE-pad Brezel diabarzh Stadoù-Unanet Amerika, e oa lesanv karantezus Stadoù Kengevreet Amerika. Hiziv-an-deiz c'hoazh e vez implijet an anv Dixie evit envel Stadoù Su ar Stadoù-Unanet.\n"Heart of Dixie" zo ul lesanv roet da Alabama, dreist-holl d'ar gêr a voe kêr-benn Stadoù Kengevreet Amerika, ha kêr-benn Alabama hiziv : Montgomery.\nAdtapet diwar « https://br.wikipedia.org/w/index.php?title=Dixie_(rannvro)&oldid=1810910 »\nKemmoù diwezhañ degaset d'ar bajenn-mañ d'an 19 Du 2018, da 19:54.


Penninoù - Wikipedia\n(Adkaset eus Peninoù)\nLec'hiadur ar Penninoù\nAr Penninoù (Pennines e saozneg) a zo un aradennad venezioù e Bro-Saoz, hag a vez graet gwalenn-gein Bro-Saoz anezho alies. En em astenn a reont eus bann ar Pek, er Midlands, betek an torgennoù Cheviot e-kichen harzoù Bro-Skos. 400 km hed zo dezho en holl.\nDont a ra o anv eus ar c'heltieg penn (penn).\nAn uhelennoù[kemmañ | kemmañ ar vammenn]\nN'eo ket gwall uhel ar Penninoù ha torgennoù a vez graet anezho alies abalamour da se. O barr uhelañ eo ar Cross Fell (893 metr) e Cumbria. An uhelennoù bras arall a zo:\nMickle Fell (788 m)\nWhernside (736 m)\nIngleborough (723 m)\nPen-y-ghent (693 m)\nUl linenn-rannidigezh an doureier e Bro-Saoz an hanternoz eo ar Penninoù. Merkañ a reont an harzoù etre reter ha kornôg ar vro. Ar stêrioù Eden, Ribble, ha Mersey a eien er Penninoù hag a red etrezek Mor Iwerzhon tra ma red ar stêrioù Tyne, Tees, Swale, Aire, Don, ha Trent, hag o deus o andon er rannvro-se ivez, war-du Mor an Norzh.\nGant krag ha maen-raz eo kenaozet ar Penninoù kenaozet dreist-holl ha paot eo ar c'hevioù hag ar stêrioù isdouarel en hanternoz. Ar re hervekañ eo Gaping Gill ha Rowten Pot.\nGweledva ar Penninoù\nAdtapet diwar « https://br.wikipedia.org/w/index.php?title=Penninoù&oldid=1662672 »\nKemmoù diwezhañ degaset d'ar bajenn-mañ d'an 15 Gwe 2015, da 17:39.


Baktria - Wikipedia\nBaktria (eus Βακτριανὴ / Baktrianê e gregach) a oa ur rannvro etre Afghanistan, Ouzbekistan ha Tadjikistan a hiriv, etre menezioù an Hindū-Kūsh hag ar stêr Amou-Daria.\nBaktria war-dro 320 kent JK\nKêrioù Baktria gwechall.\n« Priñsez Baktria» : delwennig un doueez, deroù an Eil Milved kent JK, mirdi al Louvre\nGwechall e oa bevennet gant India er c'hreisteiz, Sogdiana en hanternoz, Skitia extra Imaum er reter, ha Hirkania er c'hornôg. Enni e oa Margiana, Guriana, Bubakena, bro an Doc'hared hag ar Marukeaned.\nUn amzer zo bet ma oa Baktria e-kreiz un Impalaeriezh c'halloudus ha tizhet ganti ul live uhel a sevenadur. Baktres e oa ar gêrbenn (Balkh hiriv).\nGwelet eo gant darn evel bro ar Veded, kavell impalaeriezh ar Bersed ha relijion Zoroastr. Gant Cyrus er VIvet kantved eo e voe staget ouzh impalaeriezh ar Bersed. Stag e oa ouzh Margiana ha honnezh e oa daouzekvet satrapiezh ar bersed eta.\nAr satrap Bessus, an hini a vuntras ar roue Darius III evit bout dizalc'h en e satrapiezh. Met aloubet e voe ar vro gant Alesant Veur, er IVre kantved kent JK. Gantañ e voe tapet Roxana, merc'h da satrap ar vro, a oa o stourm outañ. Dimeziñ dezhi a reas evit lakaat an tad a-du gantañ.\nFurchadegoù e-leizh zo bet aozet en hanternoz Baktria (traonienn ar Surkhan-Daria) gant Gallaoued hag Ouzbeked, pe Japaniz hag Ouzbeked, dreist-holl war-dro keoded kozh Termez.\nBout ec'h eus ur ouenn kañvaled anvet kañval Baktria, pe Camelus bactrianus.\nAdtapet diwar « https://br.wikipedia.org/w/index.php?title=Baktria&oldid=1875987 »\nDernière modification le 20 Mae 2020, à 16:56\nKemmoù diwezhañ degaset d'ar bajenn-mañ d'an 20 Mae 2020, da 16:56.


Buhez ar Sent/1837/Anton a Badou - Wikimammenn\nBuhez ar Sent/1837/Anton a Badou\n◄ Yan Facond Anton a Badou Basil ►\nAn trizecvet devez a viz Even.\nSANT ANTON A BADOU,\nAr Sant-mâ, guinidic a Lisboon, e Portugal, o velet digaç da Gonimbr corvou pemp Religius a urz Sant Frances, pere a oa bet merzeriet gant ar barbaret, en em santas inspiret da antren er memes urz.\nGoude m’en devoa grêt e noviciat gant ur fervor vras, an desir en devoa da squilia ivez e goad evit gloar Jesus-Christ, a reas dezâ goulen ar bermission da vont da labourat evit conversion ar Sarazinet hac ar Morianet. Ambarqui a eureu evit mont en Afriq, mæs ur c’hlêvet bras pehini a zeuas dezan, en obligeas da zistrei en Europ, e pelec’h e reas ur mad infinit. Reï a eureu missionou e Limousin, e Berry, e Siciil, e Rom hac e Padou ; ha ne oufer quet lavaret peguement a frouez a reas en oll plaçou e pere e prezegas. Evit guir, e viraclou bras a ree cals a impression var ar c’halonou, hac a gontribue cals da ober quement a gonversionou.\nEtre cals a viraclou en deus grêt en e vuez, ez-ê rapportet penaus evit trec’hi ha confonti obstination un Heretiq aheurtet, pehini ne felle quet dezàn adori Sacramant an Auter, a obtenas digant Doue ma teuas ur mùl, pehini a oa bet pell eb tam boed, da lesel ar foen a oue lequeet dirasi, evit dont d’en em brosterni dirac ar Sacramant. Un dra quer burzudus a gonvertissas an heretiq-ze hac un nombr bras a re-all.\nUr veich-all o veza pignet er gador evit prezeg en ur guær pehini a oa ehars ar mor, hac a voa leun ha heretiquet hac a dud libertin, nicun na brigeas chom d’e glevet. An den santel leun a feiz ac a fizianç e Doue, a yeas var bord ar mor, hac en ur adressi e goms d’ar pesquet, e lavaras : Pa reüs an dud chezlaou comsou Doue, deut pesquedigou, crouet gant Doue, deut da mezequaat dre ho soumission an indocilite eus an dud impi-ze : er memes instant e oue guelet ar mor goloet a besquet. An dud a ziredas da velet un dra quen estrang ; neuse e reas ar sant un instruction cre ha nerzus var an oll-gallout a Zoue, ha dre ur miracl quer patant e convertissas ar guær-ze oll.\nDiæz e compren penaus en deus gallet sant Anton a Badou, pehini a varvas d’an oad a c’huec’h vloaz ha tregont, d’en em roï da guement a labourou evel m’en deus antreprenet en e vuez : quemense a oa un effet eus e garantez vras hac ardant evit Jesus-Christ, pehini a roas ive dezâ meur a verq eus ur garantez singulier. Un deiz ispicial e oue remerquet ar sant-mâ en e gampr var e zaoulin, hac extasiet e presanç ar mabic Jesus pehini a apparissas dezàn visiblamant.\nAdtapet diwar « https://br.wikisource.org/w/index.php?title=Buhez_ar_Sent/1837/Anton_a_Badou&oldid=63053 »\nKemmoù diwezhañ degaset d'ar bajenn-mañ d'an 8 Mae 2014, da 14:52.


Stajoù hañv 2018 - A venir\nFollenn enskrivañ stajoù hañv 2018\nStaj war ar sizhunvezh :\nstaj-amzer-nevez : eus al Lun 5 betek ar gwener 9 a viz meurzh 2018\nstaj-hañv : eus al lun 16 betek ar gwener 20 a viz gouere 2018.\nPriz : 38 euros evit un devezh ; 190 euros evit ur staj war 5 devezh.\nstajoù brezhoneg 1 devezh, staj priz leun : 38€; priz gant un distaol : 33€\nstajoù brezhoneg 5 devezh, priz leun 190 €; priz gant un distaol 165€.\nBod ha boued ................................................... 13 €\nStajoù dibenn-sizhun war un devezh (disadorn) :\nur sadorn ur wech ar miz etre miz here ha miz Mae\nStajoù war un sizhunvezh\nur sunvezh staj etre ar 17 hag an 21 a viz Gouere 2017.\nDevezh staj etre 9 eur hanter beure ha 5 eur hanter goude merenn\nDaou di gant kambreier ez eus gant Kreizenn Studi ha Dudi e Plijidi (kambroù gant 3 pe 4 gwele daou estaj). Pep hini a renk degas gantañ (ganti) liñselioù hag ur sach kousket.\nForzh peseurt kelenner pe danvez-kelenner eus ar C'hentañ pe d'an Eil Derez, evit ar skolioù publik, katolik pe Diwan, en deus lakaet e anv war ur staj brezhoneg kaset gant Studi ha Dudi war e amzer vak hag a bae ar staj-se e unan a c'hall kaout ur yalc'had gant KSDS (Kreizenn Stummañ an Danvez Skolaerien) evit ar frejoù stummañ. Deoc'h c'hwi da vont e darempred gante.


Manifestadeg evit difenn Diwan\nEn em gavet eo muioc’h evit 200 den er mintin-mañ dirak prefeti Kemper evit goulenn muioc'h a wirioù evit Diwan. Feuket eo kalz a Vretoned da heul komzoù dismegañsus ministr an Deskadurezh Stad diwar-benn ar soubidigezh. Goulenn a...\nFest ar skolaj\nDec'h 'oa bet aozet fest ar skolaj. Plijadur zo bet! Trugarez d'ar ganerien, sonerien, dañserien! Ha trugarez d'ar c'huzul skoazell ha d'an holl o deus sikouret.\nDegouezhet eo ar sweatoù - Deuit niverus digwener evit gouel ar skolaj !\nDigwener, 24 a viz Mae adalek 6e30 : Gouel vo er skolaj Kinnig a ra deoc’h kuzul skoazell ar skolaj dont da lidañ fin ar bloavezh-skol er skolaj d’ar gwener 24 a viz Mae adalek 6e30. Un digarez da dremen ur prantad plijus asambles…...\nPrizioù filmoù chakod\nDec'h da noz 'oa an abadenn prizioù : ar Chakod noz ! Diwar ar 45 film 'oa bet dalc'het gant ur juri an 18 gwellañ. An holl arvestourien o deus gellet votiñ. Ha setu an disoc'hoù evit hor skolaj : Priz "doujañ d'an tem" : priz kentañ...\nBeaj da vro Euskal\nBeaj hor 3deidi da vro Euskal (06-12 a viz Mae 2019).\nGouzout hiroc'h e brezhoneg Nous contacter pour en savoir plus - 02 98 92 97 23 Dec'h 'oa bet aozet gant Ti ar vro Kemper un abadenn skignañ filmoù chakod. Diskouezet 'oa bet an 8 film savet gant 6idi ar skolaj ha re liseidi Brizeux....


Gilles Binchois (en tu dehoù), gant Guillaume Dufay (en tu kleiz)\nGilles Binchois, anvet ivez Gilles de Binche pe Gilles de Bins, a zo ganet e Mons (Belgia) war dro 1400 ha marvet d'an 20 a viz Gwengolo 1460. E-touez izili yaouankañ Skol Bourgogn e oa hag unan eus sonaozourien bouezusañ ar XVvet kantved.\nMab Jean ha Joanna de Binche e oa. E dad Jean, a oa kuzulier an duk Guillaume IV a Hainault ha labourat a rae en un iliz e Mons. Ne ouezer netra war stummadur Gilles Binchois e-keñver ar sonerezh. Gouzout a reer e voe ograouer e iliz Santez Waudru e Mons e 1419. Tro 1423 ez eas da Lille evit servij arme an duk Earl a Suffolk. E 1426 e servijas Phillipe le Bon, e moted Nove Cantun krouet moarvat e 1431 evit badeziant Antoine, priñs Bourgogn. Unan eus e ganaouennoù Je ne vis oncques la pareille a voe skrivet pe kenskrivet gant e vignon Guillaume Dufay. Gant hennezh e voe anavezet Binchois evel unan eus gwelañ sonaozerien ar mare. E 1452 e teuas Gilles Binchois da vezañ provost iliz Sant Visant Soignies.\nOberenoù[kemmañ | kemmañ ar vammenn]\nGilles Binchois en deus savet oberennoù relijiel, evel un Te Deum, oberenn liesvouezhiek koshañ bet kavet evit poent, met dreist-holl oberennoù disakr: rondoù, gwerzioù tennet eus barzhonegoù Alain Chartier pe c'hoazh Charles d'Orléans...\nAdtapet diwar « https://br.wikipedia.org/w/index.php?title=Gilles_Binchois&oldid=1688692 »\nSonaozourien an Azginivelezh\nKemmoù diwezhañ degaset d'ar bajenn-mañ d'an 15 C'hwe 2016, da 17:59.


Buhez ar Sent/1894/Tenenan - Wikimammenn\nBuhez ar Sent/1894/Tenenan\n◄ Jerom Emilian Tenenan Mari-Madalen ►\nann unan var’nn ugent a viz gouere\nSANT TENENAN, ESKOP\nAr zant-ma a ioa ganet enn Irland, var a lavar lod, e Bro-Zaoz, var a lavar lod all. He dud a ioa tud a lignez huel, mes tud a zoujans Doue oant ive. He lakaat a rejont abred er skol gant eur belek santel, he hano Karantek, hag o veza m’en doa eur spered lemm, e teuaz da veza habil e berr amzer. Mes ne istime netra skianchou ar bed e skoaz skiant ar Zent, hag houma eo a boanie da zeski dreist peb tra. Pa oue echu he studi ganthan, e oue kaset gant he dad da balez ar roue. Eno e c’hounezaz eur viktor gaer varnezhan he-unan, ha setu ama penaoz. Ne oa er palez den iaouank ebed ker fur ha ker koant hag hen, hag abalamour da ze oa karet gant ann holl. Abarz ar fin, unan euz a blac’hed a henor ar rouanez a lakeaz enn he spered e renke kaout anezhan da bried, ha ne espernaz netra evit dont a benn euz he zaol. Mes Tenenan en doa great he zonj da viret ato ar jastete, ha gant aoun na vije touellet gant ann dimezell-ze, e c’houlennaz digant Doue ar c’hras da goll he c’hened. Doue a zelaouaz he bedenn hag a zigasaz d’ezhan eur c’hlenved heuzuz : he gorf holl a oue goloet a lorgnez enn eunn hevelep feson ma’z oa eunn donjer sellet outhan. Kerkent e vougaz ann tan e kaloun ann dimezell, hag ar Zant a zistroaz d’ar gear.\nHe dud o devoue beac’h oc’h he anaout, ker chenchet oa. Mantret oant o velet e pe stad edo ; mes hen ho c’honzole enn eur lavaret : « — Doue eo en deuz digaset d’inn ar c’hlenved-ma, ha Doue am fareo ive pa blijo ganthan. » Ar pez a lavare a deuaz da veza guir ; rak prest goude e oue pareet dre virakl gant he vestr sant Karantek.\nNeuze e resevaz ann Ursiou sakr, hag ec’h en em lakeaz da brezeg enn he vro. Mes eunn eal a lavaraz d’ezhan a berz Doue kuitaat he dud ha treuzi ar mor evit mont da eskopti Leon,\nEnn eur c’harter demeuz a Vreiz,\nTenenan a zentaz raktal, ha setu hen enn hent asambles gant daou velek all, ho hano Senan ha Kenan. Erruout a reaz evelse e rad Brest, hag ac’hano he vag a oue poulzet gant ann avel e ster Landerne betek Kastell-Goeled-ar-Forest.\nD’ar mare-ze ann Danemarkiz, popl paian hag hanter-c’houez euz a gostez ann Hanter-Noz, a ioa diskennet var douar Leon, hag a rea skrab e peb leac’h var gement tra a gavent dioc’h ho doare. Tud ar vro a dec’he enn ho raok, darn er c’heariou ha darn all er c’hoajou, enn eur gas gantho ho loaned hag ar pez a c’hellent da zavetei euz ho danvez.\nEur maread euz ann dud keiz-se a ioa kuzet e koat ar Forest pa zigouezaz Tenenan eno. Ar Zant a roaz eunn nerz nevez d’ho c’haloun enn eur lavaret d’ezho ho diouallje dioc’h peb drouk. Goudeze e savaz diou iliz evitho, unan e traon ar Forest, hag eunn all larkoc’h, e Plabennek ; rak, eunn tachad a ioa, o doa dilezet siouaz ! ho deveriou a relijion gant ho frez da lakaat ho buez hag ho madou e savete.\nTenenan hag he zaou goumpagnoun a brezege enn ilizou-ze gant kalz a frouez, hag heb dale e oue guelet eur jenchamant kaer etouez kristenien ar c’harter. E kreiz etre ann diou iliz, ar Zant a zavaz c’hoaz eur c’hastell krenv, hag enn he gichen eunn ti evithan he-unan hag eur chapel da offerenna. Ar c’hastell krenv a ioa evit digemeret ann dud paour divar ar meaz, ma vije red d’ezho tec’het adarre ; ennhan ive e veze barnet ar bobl ha great skol d’ar vugale, ha setu perak e oue hanvet Lez-Kelenn.\nGoulskoude ann Danemarkiz a gendalc’he da ober skrab er vro. Tenenan, o veza klevet edont erru da Blabennek, a roaz eur c’habiten da dud fidel ar barrez-ma, ha goude beza benniget he armou, e lavaraz d’ezhan sevel eunn dourell round evit gorren ar c’haliriou sakr ha tenzor ann iliz. Ar c’habiten a stagaz dioc’htu d’al labour ; mes n’en doa ket gellet c’hoaz ober dor da zerra var ann dourell pa zilammaz ar baianed er bourg, goasoc’h eget bleizi kounnaret.\nAnn Danemarkiz a glaskaz da genta mont enn iliz ; mes ne c’helljont digeri na dor, na prenest. Neuze ec’h en em daoljont var ann dourell. Ne oa enn houma nemed ar c’habiten, a ioa en em dennet ennhi he-unan evit difenn ar c’haliriou sakr, hag en doa stanket varnhan dioc’h ann diabarz gant eunn hanter-rod karr. Mes d’ann ampoent ar Zant a bede c’houek ha stard e Leskelenn, ha Doue a zelaouaz he bedenn. Ann Danemarkiz a que spountet-holl o velet eunn arme vraz a zoudarded oc’h en em zispaka dirazho var leur-gear Plabennek, hag eur c’havalier var eur marc’h guenn o rei kaloun d’ar zoudarded-se divar beg ann dourell. Tec’het a rejont raktal egiz pa vije kroget ann tan ennho, ha pelloc’h mui ne lakejont ho zreid var douar Leon.\nEtre daou e varvaz sant Goulc’hen, eskop Leon, ha Tenenan a oue choazet evit delc’her he blas. Ar garg-ma ne zervichaz nemed da rei muioc’h a lufr d’he vertuziou. Poania a reaz da lakaat beleien santel e peb parrez euz he eskopti, ha da rapari pe da zevel a nevez ann ilizou a ioa bet freuzet pe bilet gant ar baianed.\nErfin, mervel a eure e tro ar bloaz 633 goude donedigez hor Zalver, ha Doue a ziskleriaz he zantelez dre veur a virakl kent ha goude he varo.\nEnn he iaouankiz Tenenan ne istime netra skianchou ar bed e skoaz skiant ar Zent. E guirionez, petra zervich d’ann den beza habil var draou ar bed-ma mar d-eo azenn var draou ar bed all ? Deskit eta da genta ha dreist peb tra ar pez a zo red da c’houzout evit beza salvet, na ne studiit ar skianchou all nemed e kement ha ma c’hlelont ho sikour da greski ho kloar hag ho rekoumpans er baradoz.\nAdtapet diwar « https://br.wikisource.org/w/index.php?title=Buhez_ar_Sent/1894/Tenenan&oldid=28003 »\nKemmoù diwezhañ degaset d'ar bajenn-mañ d'an 22 Du 2011, da 10:23.


Pajenn:Cadiou - La Harpe de Merlin.djvu/52 - Wikimammenn\nPajenn:Cadiou - La Harpe de Merlin.djvu/52\nKarout ha ran dreist muzul merc’h eun dijentil, ar c’homt Mark, petra lavarfen did anezi ? Hi zo evidon ar bed-oll. He ment zo zoubl evel eur fourdelizen iaouank. Ar c’haera roz n’ho deuz liou ebet hen he c’hever, he bleo mélen ha ra dezhi eur c’heill eol alaouret, hag he daoulagat, ho he daoulagat ho deuz enn donder izlonk da denti ha da chalmi.\nMerlin (ho huanadi ha dezhan he unan)\nEvel Viviane guechal.\nGouezet ha meuz kaout rimou da gana gloar he zad hag he c’hounidou diveza er brezel, rimou teneroc’h evit brud-vad kaerder dudiuz he verc’h Nouela, va c’hanouennou ho deuz gouezet plijout dezhan hag hen deuz promettet din anezhi da bried ma c’haljan adkana dezhan va c’hanouennou mez ouz ho heulia var telen Merlin.\nTelen Merlin, gouzout ha re eta....\nAr brud, emezan, ha paribolennou koz ha assur penoz Merlin, ar barz brudet, ar sorser galloudek, ne ket maro c’hoaz. O veva eman hen eur c’hoat tenvel, pell pell duhont, hen compagnunez sperejou ha dialou ha zioual he di distro. Te zo nerzuz ha kalounek, essa an avanturaden, klask anezhan, her c’haout ha ri ha digaz din he delen. Me ouezo anaout da dalvoudeguez ha paea ac’hanout deuz an dangerou ma vi bet enne ho rei did va merc’h da bried, ha c’heuz gouezet ober outhi kement ha veuleudi.\nNeuze oun eat hen hent : goude beza redet meur ha vro, penoz oun hen em gavet her meneziou\nAdtapet diwar « https://br.wikisource.org/w/index.php?title=Pajenn:Cadiou_-_La_Harpe_de_Merlin.djvu/52&oldid=96169 »\nKemmoù diwezhañ degaset d'ar bajenn-mañ d'an 26 Du 2016, da 19:32.


Pajenn:Sales - Introduction d’ar Vuez devot.djvu/317 - Wikimammenn\nPajenn:Sales - Introduction d’ar Vuez devot.djvu/317\nlarcoc’h e calonou ar re a gleo. An droug-prezec pehini a reer e fæçon ober goap, a so crueloc’h eguet quement seurt droug-prezec-all a so tout : rac evel na d’e quet binimus bras anezi e-unan ur certen lousaouen hir galvet ar ciguën, ha ma e deveus ur vinim lent, pe ouz hini e c’hallet eas remedia ; mæs pe ouz hini ne deus remet ebet andal ma vez œuvret gant guin: evelse ivez an droug-prezec, pehini anezâ e-unan a dremenne prest dre ur scouarn hac a sortie dre un all, evel a lavarer, a zeu d’en em arreti ha da chom ferm e cervell nep a vez o clevet, pa vez accompagnunequeat an droug-prezec-se gant ur guer subtil ha farsus bennâc. Beza o deveus, eme Zavid, ar vinim eus an aspic etre o musellou, an aspic a flem casi hep er santeur, hac e vinim a ro neuse souden un debron agreabl ; ar pez a ra d’ar galon ha d’an antraillou en em asten hac en em zigueri da receo ar vinim-se pe ouz hini ne deus remed ebet pelloc’h.\nNa livirit quet hen-a-hen a so ur mezvier ; peguement bennâc ma ho pe-èn guelet mezo, na quen nebeut, un aoultrier eo hac un den abominabl, peguement bennâc ma ho pe-èn cafet oc’h ober un action iffam evelse : rac un action hepquen ne ro quet an hano d’an dra. An heaul en em arretas ur veich evit ma chounesse Josue ar victor, hac a dèvaleas ur veich-all evit ma c’hou-\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/317&oldid=118511 »\nKemmoù diwezhañ degaset d'ar bajenn-mañ d'an 7 Eos 2018, da 15:57.


██ Tiriad dalc'het gant Boko Haram (21/02/2015)\nBoko Haram ("berzet eo deskadurezh ar c'hornaoueg", eus ar saozneg book "levr" hag an arabeg حرامharam "ar fall akuizitet") eo an anv boas roet d'an aozadur anvet ent-ofisiel جماعة اهل السنةللدعوة والجهاد, jamā'at ahl as-sunna li-d-da'wa wa-l-jihād « bodadeg sunnit evit ar prezegerezh hag ar djihad »).\nE 2002 e voe savet al luskad-se hag a stourm feuls ouzh gouarnamant Nigeria. Diazezet eo dreist-holl e biz ar vro hag e bal eo lakaat ar charia, lezennoù an islam, da dalvezout er vro a-bezh.\nLakaet eo Boko Haram war roll an aozadurioù spont gant broioù evel ar Stadoù-Unanet hag aozadurioù evel Kuzul Surentez ar Broadoù Unanet.\nD'ar 7 a viz Meurzh 2015 e tisklêrias rener Boko Haram, Abubakar Shekau, e ra e aozadur al le a feizleunder d'ar Stad Islamek (Da‘ech).\nBoko Haram eo an anv roet dezhañ en haousaeg, ennañ an elfenn haousaek "boko", a dalv kement ha "deskadurezh mod ar c'hornaoueg", pe "deskadurezh laik" (an deskadurezh enebet ouzh an hini a vefe kenteliet er skolioù koranek; "boko" eo ivez an anv roet d'an doare skrivañ haousaek gant lizherennoù latin), mui ar ger arabek "haram", a gaver en islam evit ober anv eus ar pezh a zo "berzet", pe "fall", "direizh". Ster hollek an droienn a zo un dra bennak evel "berzet eo deskadurezh ar c'hornaoueg", pe "pec'hed eo deskadurezh ar c'hornaoueg".\nGant ar sponterezh e ra an aozadur : distrujañ skolioù "fall" ha lazhañ ar gelennerien, ar skolidi, pe o skrapañ (ar skoliadezed eo a vez skrapet dreist-holl), lazhañ kristenien, skrapañ tud evit kaout prizioù daspren, distruj kêriadennoù ha lazhañ an dud enno pa gredont en em sevel a-enep dezho.\nBoko Harām in Nigeria: its beginnings, principles and activities in Nigeria, gant Dr Ahmad Murtadā, Islamic Studies Department, Bayero University, Kano, Nigeria an Norzh. (en)\nAdtapet diwar « https://br.wikipedia.org/w/index.php?title=Boko_Haram&oldid=1715308 »\nDernière modification le 23 Eos 2016, à 00:44


Journal de Renaud Camus, dimanche 9 février 2020\ncréée le mardi 11 février 2020, 1 h 30\nmodifiée le mardi 11 février 2020, 1 h 36Plieux, dimanche 9 février 2020, une heure moins le quart du matin. Les Églogues et Vaisseaux brûlés se sont plus ou moins fondus dans mon esprit, avec le ~~~~~~, ~~~ ~~~ ~~~~~ ~~~~~~~~ ~~~~~~~~~~~, ~~~ ~~~ ~~~~~~ ~~~ ~~~~ ~~~~~~ ~~~ ~~~~~~~~~ en miroir où ~~~~ ~~~~~~~ ~~~~~~~~, ~~~~~~~~, ~~~~~~~~~~ ~~~ “~~~~~~~~~~~~” ~~~~~~~~~~ ~~~~~~ ~~~~~~~~~~~~~~~ ~~’~~~ ~~~~ ~~ ~~’~~~~~~. ~~~~~ ~~~ ~~’~~~~~~~~~ ~~~ ~~~~~~~~~ aux Vaisseaux, ~~~~ ~~~~~~-~~~, ~~~’~~~ ~~’~~~ ~~~ ~~~~ du tout de ~~~ ~~~~~~. ~~~~ ~~~~~ ~~~~~~~~~~ ~~~~~ ~~~ ~~~~~ ~~~~~~~~~~~~ ~~~~~~~~~~~. ~~~~ Vaisseaux, ~~~~~~~ ~~~~~ ~~~~~~~~~~ ~~~~~~~~~~~~~ ~~~~ ~~~~~~~~~~~, ~~~~~ ~~~ ~~~~~~~~ ~~’~~~ ~~~~ ~~~~~~~~~ ~~~~~ ~~~~~~~~~~~~~, ~~~~~~~~~~~ et prosaïque, que ~~~~ Églogues. ~~~~ ~~~~~~~~~~~~ ~~~ ~~~~ ~~~~~~~~~~~~ ~~~~~~~~~~, ~~~~~~~~~~~~~, ~~~~~~~~~~~~~~~~, ~~~~~~~~~~~~~ — ~~~~~~~ ~~~ ~~~~ ~~~~~~~ ~~~~~~~~~~~ églogales, ~~~~~~~~~~ — ~~ ~~~~~ ~~~~~~~~~~~ ~~~~~~ ~~~~~~~~~~~. ~~~~~ ~~~~ noms propres sont ~~~~~~~~~~~, ~~~~ ~~~~~~~~, ~~~’~~~~ ~~~~~~ ~~~ ~~~~ ~~~ ~~~~~~~~~~ ~~~~ ~~~~~~~~~ ~~~ ~~~~ ~~~~~~~~ ~~~~~~~~~~~ ~~~~~ ~~~ ~~~~~~ ~~~~~~~~~~~~ ~~~ l’ensemble.\nJe ~~~~~~~~ ~~~~~~~ ~~~~~~~~~ ~~~~~~ ~~ ~~ embarquer Boris Johnson, ~~~ ~~~~~~~~ ~~~~~~~~~ ~~~~~~~~, ~~~~ ~~~~ ~~~~ ~~~~~~~~~~~ ~~~~~~~~~~~ ~~ ~~~~~~~~, ~~~ ~~~~~~, ~~~~~ ~~~~ ~~~~~~ Index ~~~~ ~~~~~~~~~ ~~~ ~~~~ ~~~~~~~~~~ brûlés, ~~~~~ ~~’~~~~~~~~~~ ~~~~~ ~~~~~~~ assez combien ces ~~~~~ ~~~~~~~~~~ ~~~~~~~ ~~~~~~~~~ ~~~ ~~~ ~~~~~ ~~~~~~~~~~~~~~~. ~~~~~ ~~~~ ~~~~~~~~~~~ ~~~~~ ~~~~~~~~~ ~~~~~ ~~~~~~ ~~~ ~~~~~~~~~ ~~~~~ ~~~~~~~~~ ~~~~ ~~~ ~~~ ~~’~~~~~~~~~~. ~~~ ~~ ~~ ~~~~~~~~~ de Boris et ~~~ ~~~~~~~~ ~~~ ~~~ ~~~~~~~ ~~~~~~ ~~~~~~~~~~~~, ~~~~~~~, ~~~~~ Passage, Échange ~~~ ~~~~ ~~~~~~~ Travers ; ~~~~~ ~~~~ ~~~~~ ~~~~~~~~~ ~~~~~~ ~~~~~~~~~ ~~~~~ ~~~ ~~~~~~~ ~~~~~~~ ~~~~~~~~~. ~~~ ne les y ~~~~~~~~~~ ~~~~~~ ~~~~ ~~~~~ ~~~~ ~~~~~~~~~ ~~~~~~~~, ~~~~ ~~~~ ~~~~~ ~~’~~~~~~, ~~~ ~~~~ ~~~~~, ~~’~~~~ ~~~~~~~~~~~ ~~~~~~~~~~ ~~~~~~~~~~~~ ~~~ ~~~~~~~~~ ~~~ ~~~ ~~~~~~~, ~~~ ~~~~~~ ~~~~ ~~~~ trois premiers occupent ~~~~~~~~ ~~~~~~~ ~~~ ~~~~~~ ~~ ~~~~ ~~~~~~ ~~~~ ~~~~ ~~~~~ ~~~~~ ~~~~~~~-~~~~~~-~~~~~~ ~~~~~~~. ~~~, ~~~~~~~~~~, ~~’~~~~ ~~~ ~~~~~~~~~~~~~ ~~~~ ~~~ ~~~~~~~~~ ~~~~~~~~~, ~~~ ~~~~~~~~~~ ~~ ~~~~~~~~~ ~~~~ ~~~~~~~ de façon plus ~~~~~~~~~~~ ~~~~~~~ ~~~ ~~~ ~~~~~~~~~~ ~~~~~~~~~ (~~~~~~ de P.A.).\nCela ~~~~, ~~~ ~~~~~ ~~~~~ ~~~~ ~~~~~~~~~ ~~~~~~~~ ~~~~ Vaisseaux ~~~~ ~~’~~~~ ~~~~~~ ~~’~~~~~~~~~ ~~’~~~~ ~~~~~~ ~~~ ~~~~ ~~~~~~ les deux blocs. ~~~~ ~~~~~ ~~~~~~~~~ ~~~~~ ~~~~~~~~~ ~~~~ ~~~~ ~~~~~~~. ~~~~ ~~~~ ~~’~~~~~~~~~ ~~~~~~ ~~~~~ ~~ ~~~~ ~~~~~~~~~~~~~ ~~~ ~~~~~~~, Killalusimeno, ~~~ ~~~~~~ ~~~~ ~~~ livre ! ~~~ ~~’~~~~~~~ Est-ce que tu me souviens ?, ~~~~~ ~~~ ~~~~~~ ~~~~ ~~~~~ ~~ ~~~~~ ~~~~~~~, ~~~~, ~~~ ~~~~~~ ~~~~ ~~~~~~~~~~ Églogues.\nvoir l’entrée du dimanche 9 février 2020 et ses 2 images dans Le Jour ni l’Heure


Deuet eo ganin :p – Stefan Carpentier\nBezet pe vezet. Adpaket nerzh-spered ganin em eus dalc’het da vont ha deuet on a-benn da dapout an tamm paperenn gentañ diouzh an taol kentañ. Reiñ a ra nerzh din da gendelc’her evel-just ha da dremen dreist linenn ar gletadurezh evit gwellaat hed-ha-hed ar stummadur.\nN’eo ket aes bezañ ur gourdoner a-zoare daoust ma c’hall an nen soñjal pan a d’ur sal fitness da heuliañ abadennoù a-stroll. Ret eo soñjal en ur bern traoù war an dro.\nPlijus eo bet din klevet e ran labour sirius ha mat. Ne oa ket anat, pell zo em boa kuitaet ar skol, morgousket e oa ma spered ivez tamm pe damm gant al labour a raen. Un drugar eo deskiñ traoù nevez, dreist-holl diwar-benn mont en-dro ar c’horf.\nMarteze e c’hallfen skrivañ un tamm muioc’h diwar-benn ma doare da c’hourdoniñ ivez?\nAuteur StefanPublié le 5 novembre 2017 Catégories Non classé\n2 réflexions sur « Deuet eo ganin :p »\nMil bennozh da Erna, furnez ganti war an dachenn-se, sur!\nAnat eo n’hall ket bezañ aes kregiñ gant un hent nevez evelse, ingal e seblant aesoc’h chom en un endro a anavezer, a vezer boaz outañ. Aha ya, met daoust ha n’eo ket chom da louediñ? Sur on e vi eürusoc’h e fin ar gont, daoust d’ar skuizhder, d’ar prantadoù douetañs ha keuz zoken marteze.\nArabat dit digalonekaat! Te wel e vez meulet da strivoù dija! 😉\nSell ‘ta! Ne’m boa ket respontet dit 🙁\nChomet on ha chom a rin betek penn an hent ha tapout an diplom. Goude… Gwelet e vo ar pezh en em gavo war an hent nevez-se. 😉\nPrécédent Article précédent : Amzer, emezit-hu?\nSuivant Article suivant : Ar sevel halterioù


An IRA a embanne kaout un hollad a 70 000 soudard, en gwirionez e oa d'an uhelañ e-tro 3000 anezho o stourm a-enep nerzhioù lu Bro-Saoz. An IRA n'en doa ket fiziañ en iwerzhoniz bet o stourm er British Army e-pad ar C'hentañ Brezel-bed. Ar re-se a oa gwelet evel flatrerien posubl. Un nebeud anezho a voe degemeret memestra o tizhout postoù uhel evel Emmet Dalton, Tom Barry ha Martin Doyle. AN IRA en devoa rannet e izili e tri skourr, anvet "unreliable", "reliable" hag "active". Ar re "unreliable" a oa izili an eus an IRA, met na raent ket kalz traoù e-pad ar brezel dieubidigezh. Ar re "reliable" o devoa sikouret mod pe vod e-pad ar brezel, raloc'h o devoa stourmet gant armoù. Ar re "active" a oa ar re engouestlet o holl amzer en aozadur hag er stouramdennoù lies men. E-touezh brigadennoù an IRA ne oa nemet un drederenn anezho hag a oa lakaet da dalvezout evel "reliable". Evit ar re lakaet war-raok evel "oberiant" e oa c'hoazh izeloc'h.\nAdtapet diwar « https://br.wikipedia.org/w/index.php?title=Irish_Republican_Army&oldid=1993414 »\nKemm diwezhañ d'an 15 Mae 2022 da 18:41\nKemmoù diwezhañ degaset d'ar bajenn-mañ d'an 15 Mae 2022, da 18:41.


Ar c’henta Miz Mari/Ar vall e d-oa ar Verc’hez da vervel - Wikimammenn\nAr c’henta Miz Mari/Ar vall e d-oa ar Verc’hez da vervel\nF. Hallégouët, 1868 (p. 185-194)\n◄ Buez ar Verc’hez, goude ma oa pigned Jesus en Ee Ar vall e d-oa ar Verc’hez da vervel Mari pa velas ar maro tost ►\nAN TREDE DERVEZ VAR-N-UGENT\nAr vall e d-oa ar Verc’hez da vervel\nPa oe saved dija an Iliz eus a vian da vraz, dre bep seurt tribuillou, pa oe fermead avoalc’h, dre ar boan a gemeras ar Verc’hes, epad pemzec vloaz, da lacaat anezi da fermaat, neuze Mari a bedas Doue da denna anezi pelloc’h eus ar bed-ma, eleac’h ne oa nemet un dremeniadez ac evel ur bellerinez, ha da c’helver anezi d’an Ee, evit beza da vad e kichen e Mab. Pa oe deuet ar mare merked gant bolontez Doue, un Eal a zigassas da Vari ar c’helou a joa. (Niceph). An Eal a lavaras dezi oa tost ar mare dezi da guitaat ar vro estren-ma, evit mont d’e bro en Ee ; ac e lacaas en e dorn ur bod palmez. (Ar guez palmez, atao glaz, anv-goanv, a zo evel ur scuer eus a vuez ar Baradoz, eleac’h n’euz maro ebed. Ar palmez a verke ar victor gounezed var an Ifern.) An Eal-se a lavaras ive d’ar Verc’hez pe zeiz e varvse. Ar c’helou-ze a reas kement a joa da Vam Jesus, ne gave ket dezi e c’halle trugarecaat Doue avoalc’h ac e tride e c’halon gant e joa, ac e lavare d’ar re e anaveze ac e c’hare muia, d’an oll Gristenien, ar c’helou e d-oa cleved gant an Eal. Discuez a reas dezo ar scour palmez en doa roed an Eal dezi ; ac e lavaras rei e dillad da ziou intanvez paour a oa o choum e kichen. E zi a en em gavas leun a dud, ar Gristenien o tont da ziscuez o c’haonv ac o glac’har en eur scuilla daelou o velet e oant var nez dioueret ur Vam a c’houie o c’helenn ker caer, ha doussaat o foaniou. Mari a lavare dezo arabat voela, ha discuez o joa eveldi, rac ma edo o vont d’an Ee.\nPegement a vall e doa ar Verc’hez da velet ar maro o tont, abaoe ma oa saved en Ee Jesus e Mab, ha muioc’h c’hoas en e bloaveziou diveza var an douar. Neket ma vize dic’houted diouz ar vuez nac en desped dezi var an douar ; ar joa e d-oa, o vont da velet e Mab, ac ar vall da veza da vad ganta, setu eno petra a lakee anezi ken laouen, ken joauz ouz ar maro. Dalc’h-mad e save a galon varzu enna, ac e lavare deza ne veve mui pa ne vele aneza ; ac e c’houlenne mont varzu enna gant muioc’h a vall da veza ganta eget n’en d-euz ur c’haro, dare gant ar zec’hed, d’en em gavout gant an eienennou dour-red. C’hui, petra eo deoc’h caout kement a encrez ac a spount rag ar maro ? Endra m’eo an diveza termen d’an oll boaniou ac ar c’henta d’an oll vadou ha d’an oll joaiou ? Marteze e vanc deoc’h muioc’h a garantez Doue, vall d’e velet. Boazit ho spered, evel Mari, da gaout mall ac ast da velet Doue, ac ho pezo neheutoc’h a aoun rag ar maro, ha marteze joa o velet aneza o tostaat. O ! mam garantezuz, mam ar garantez caer, c’hoezit an tan-se, lacait ar flam-se em c’halon, ha clevit an ereou am stag ouz ar bed-ma, ma vezin dieub caer, distag avoalc’h da vont ganeoc’h da gaout an ini ma tlefe an oll galonou tenna atao varzu enna, evit beza unan ganta en Ee.\nMari, evit beza m’e doa mall da vervel dre ma care Doue, a oa evelato a-galon vad var an douar. Diouz un tu, e doa mall da vervel evit beza gant Doue ; diouz un tu all, ar joa e doa ouz an dud a ree dezi caout c’hoant da choum pelloc’h beo, evit beza ganto, ac ober vad dezo... O Mari ! A me a ve euruz ma veen, eveldoc’h, c’hoanted da vervel evit mont gant Doue d’e garet evel ma reer en Ee, ac evelato atao countant eus ar pez a garo Doue ober ac’hanon !... Me ve euruz, mà veen avoalc’h e gras Doue evit beza laouen ha joauz ouz ar maro, ac atao countant da choum c’hoas beo, en desped d’an oll boaniou a zo stag ouz ar vuez-ma. Pegeit emaoun c’hoas, siouas d’in ! diouz ar zantelez ac an eurusdet-se ! Mari, tennit ac’hanon var ho lerc’h, grit ma claskin mont en ho roudou ac ober diouzoc’h.\nPa glevas ar Verc’hez gant an Arc’h-Eal Gabriel oa tost deiz e maro, pebez joa a zantas enni ! Gant pebes santelez e roas a galon, da Zoue, e buez ac e maro. Gant pebez carantez e trugarecaas Doue evit ar grassou caer e d-oa bet diganta ! Mall e vize ganti lavaret ive : Lætatus sum... Ac a joa am-euz me bet, o clevet ar re a lavare : Emaoump o vont da di Zoue !... — Evelato, Mari a lavare a galon, evel pa zeuas an Eal d’e zaludi evit beza mam da Zoue : — Setu ama, emezi, servicherez an Aotrou Doue, ra veza great ho lavar. O ! pegen euruz e veen-me, mà ve em c’halon lavaret evelse ive, pa zigasso ar medicin pe ar beleg sonj d’in eus va amzer diveza var an douar ! Santez Mari, mam da Zoue, evit m’am bezo ar c’hras-se, pedit evidomp, pec’herien, brema ac en eur eus or maro.\nEvit beza evelloc’h ouz Mari, boaza ar spered da asta mont da velet Doue en Ee, mes o soubla atao d’e volontez, evit beza ive a-galon vad var an douar. Lacaat a reer ez euz er Purgator ul leac’h disparti ac ur boan disevel, evit ar re n’o devezo discuezed var an douar, nemet nebeud a vall da velet Doue, evel pa vizent divar fae o c’houlen mont d’e velet. (Blosius, etc.)\nAn Aotrou Doue a denn, a-veichou, an dud iaouanc eus ar bed-ma, evit na deuint ket d’en em goll enna, evel ma tigouezas gant Josefina M... (E zud a zo beo c’hoas.) Er pen kenta, n’oa nemet siou fall enni : voall-aviuz, lipouzez, netra nemet tout dezi e-unan ac ar re all da zellet. Mes, divar m’e doe greet e fasc kenta, e teuas da veza ur verc’h all, humbl ac carantezuz, mad da bedi, akeduz en e oll deveriou, petra bennac gousgoude ar voall-natur anezi, evel ma c’hoarv perliessa, a glaske atao sevel da uhela, gounid var e bolontez vad, ma rancas stourm stard outi e-unan, evit kendelc’her da veza mad. E c’hurunenn, nemet caeroc’h a ze ne oe, ac gant gras Doue, ar mad enni a drec’has ar fall, ac eno ema ar vertuz ac an enor guirion. Un droad e lavaras da ur gamaradez dezi : — Ne zivizan mui netra, emezi, nemet beza unan eus bugale Mari. Un nebeud goude ma oe roed dezi metalen bugale Mari, e teuas en e spered ar zonj e varvse eb dale, ac ez eas trist, e cleme, eb na vise netra evit e c’honsoli. — Mervel ker iaouanc ! pebez glac’har, rancout mont ken abred eus ar bed-ma ! Setu petra a zonje enni e-unan. Evelato, en dro-ma adarre gras Doue a c’hounezas, ac ar verc’h iaouanc a zoublas d’e volontez santel. E c’halon a zistagas crenn diouz ar bed-ma, ha ne ziscuezas ken mall, ken ast, nemet da veza gant Doue. Cared e devize mervel un deiz gouel d’ar Verc’hez, ac e varvas ur zadornvez. Unan eus ar re a oa var e zro a lavaras ano dezi divarbenn parea, ac a c’houlennas outi ha joa e vise ganti beza pare. — Nan ! emezi, aoun em euz na deufe d’in voall-fazia eneb an Aotrou Doue, o choum pell var an douar. Caëra carantez lakeed gat Mam Doue e calon e merc’h Josefina !\nAdtapet diwar « https://br.wikisource.org/w/index.php?title=Ar_c’henta_Miz_Mari/Ar_vall_e_d-oa_ar_Verc’hez_da_vervel&oldid=54706 »\nKemmoù diwezhañ degaset d'ar bajenn-mañ d'an 12 Eos 2013, da 16:44.


Pajenn:Perrot - Bue ar Zent.djvu/54 - Wikimammenn\nPajenn:Perrot - Bue ar Zent.djvu/54\nN’eo ket awalc’h rei, red eo en em rei !\nAr verzerien, dre garante evit Jezuz-Krist, o deus kollet o madou ha roët o bue. Diskouez a rent o c’harante, n’eo ket hepken dre gomzou, mes dre oberou.\nHirie e zo eleiz a dud a gav eo eun enor evite dougen an hano a gristen. Arabad, avat, goulenn digante diskregi eus an disteran peadra ha diouered an disteran plijadur evit o fe, rak ne refont ket ; arabad gortoz digante rei an dorn da astenn rouantelez Jezuz-Krist; an dra-ze, emeze, ne zell ket oute.\nKaret a reont Doue koulskoude, da vihanan, keit ha ma ne goust netra ar garante-ze d’eze.\nC’hoant o deus da vont d’ar baradoz koulskoude, gant ne vezo ezom da gemer poan ebet evit mont ebarz.\nN’eo ket seurt kristenien a fell da Jezuz-Krist. Red eo gouzout bezan d’ezan korf hag ene, er blijadur hag en dristidigez, er vue hag er maro ; d’ezan, hep paouez ha hep distag.\nLakat da dalvezout evit e c’hloar kement a nerz hon deus en hon c’horf, kement a sklerijen hag a garante hon deus en hon ene.\nEn eur ger : en pep tra, en pep lec’h ha bemde, rei hag en em rei.\nSeitekvet devez a viz Genver\nAn Itron-Varia o ’n zikouez en Pontmain\nAr Frans hag an Allmagn a oa savet an eil eneb d’eben. Ar gwad a boullade war an tachennou-brezel. Ar Brusianed a c’honeze bep tôl. Er gêr, an tadou hag ar mammou a ouele d’o bugale ; eur vantel ganv tenval-tenval a oa ledet war ar vro.\nDorn Doue a skoe ar Frans, hag ar Frans a horjelle warnezi hec’h-unan hag a oa prest da gouezan en he foull. En eun tôl, eur verelaouen dudius a darzas ’us da barouz Pontmain, a reas eus an noz eun de bras hag a lakas an esperanz da ziwan en kalonou ar Fransizien.\nKement-se a c’hoarvezas d’ar 17 a viz genver 1871. Pontmain, en eskopti Laval, war bevennou Breiz, a oa neuze eur gêriaden didrous, kristenien vat an dud a veve enni.\nEun tiegez a oa, dreist-oll, hag a roë an ton er barouz : hini Barbedette. Pemp den oant eno : an tad, ar vamm ha tri grouadur. Ar c’hosan eus ar vugale a oa soudard abaoue an dri warn-ugent a viz gwengolo ; an daou-all,\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/54&oldid=140821 »


emaoun - Wikeriadur\nEmaon, e doare Leon.\nAr zoudarded, evel emaoun o paouez lavaret d'eoc'h, ne garient ket enebi ouc'h ar re en em zave out-ho. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 81.)\n— O tastum eun tamm keuneud sec'h emaoun, emezan, evit aoza hor c'hoz tammou boued ha tomma va bugaligou. — (G. MILIN, Gwechall-goz e oa..., Kemper, 1924, p. 85.)\nGwechall — hag abaoe n'eus ket ken pell-ze, rak pell emaoun c'hoaz diouz va c'hant vloaz, — gwechall e chome em farrez daou bried yaouank. — (Ivon Krog, Eur Zac'had Marvailhou, Buhez Breiz, Kemper, 1924, p. 122.)\nGWILHO. — Oc'h ober goap emaout, emichañs ?\nKATO. — Fidemdoula, n'emaoun ket avat !... Ar wirionez a lavaran ha n'eo ket kôjou ! — (Jarl Priel, An Dakenn dour, Sav niv. 25, Diskar-Amzer 1942, p. 11.)\n« [...]. Hanter-kant vloaz 'zo oun maro, hag er purgator emaoun abaoe abalamour da ziou oferenn n' am boa ket lavaret evit an anaon emañ o eskern amañ. [...]... » — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 22.)\nGant un anv-gwan-verb (ral):\n— Salver Doue, eme ar C'haper, emaoun rivinet ! Sur a-walc'h ar vi a zo rannet ha ne deuio ken da vad ! — (Ivon Krog, Eur Zac'had Marvailhou, Buhez Breiz, Kemper, 1924, p. 135.)\nAdtapet diwar « https://br.wiktionary.org/w/index.php?title=emaoun&oldid=252062 »\nKemmoù diwezhañ degaset d'ar bajenn-mañ d'an 19 Kzu 2017, da 11:28.


Région_Bretagne - Araokadennoù heverk evit diorren ar c'helenn divyezhek\nDegemeret he deus ar vodadeg rannvroel e-kerzh he dalc'h leun c'hoarvezet d'ar 15 ha 16 a viz Here, un emglev Stad-Rannvro dibar diwar-benn treuzkas yezhoù Breizh. Un destenn zo enni danvez evit araokadennoù bras a-benn aotren diorroidigezh ar brezhoneg hag ar gallaoueg er bloavezhioù da zont. Un tamm sell war poentoù alc'hwez ar feuremglev, eus an doare ma vo aesaet digeriñ klasoù divyezhek hiviziken betek kresk pazennek an niver a gelennerien tutet.\nEchu gant un niver a vugale hag un oad rekis evit digeriñ klasoù\nDa genderc'hel gant spered ar Feuremglev evit Dazont Breizh, e lam kuit an emglev nevez ar redi da gaout da nebeutañ un niver bennak a skolidi evit digeriñ hentadoù divyezhek.\nAdalek bremañ e vo studiet an holl raktresoù unan-hag-unan gant ur bodad heuliañ Stad-Rannvro, diouzh ar blegenn lec'hel hag o zalvoudegezh. A zo kaeroc'h, kontet e vo hiviziken ar vugale 2 vloaz, ar pezh na veze ket graet betek-henn.\nUr pikol araokadenn eo a vo posupl a-drugarez dezhi reiñ lañs d'ar c'helenn da vat war an dachenn.\nKresk war feur an tuta kelennerien\nKement ha bastañ d'an ezhomm da gaout muioc'h a gelennerien divyezhek he deus divizet ar Stad, diouzh un tu, kreskiñ an niver a blasoù digor d'ar genstrivadeg divyezhek ha, diouzh an tu all, diorren an ehanoù-stummañ, abalamour da aesaat d'ar gelennerien tremen eus ar c'helenn unyezhek d'ar c'helenn divyezhek.\nAzasaet e vo neuze an niver a bostoù kelennerien divyezhek da ezhommoù an akademiezh ha lakaet e vo feurioù da genstrivadegoù ar 1añ hag eil derez publik ha prevez evit ar postoù divyezhek. Hiziv e sav an dregantad a blasoù divyezhek kinniget da genstrivadeg ar c'hentañ derez da 11,5% ; ar pal, kerkent ha 2016 a zo kaout 15 % a bostoù divyezhek ha tizhout 20 % ar c'hentañ ar gwellañ.\nDa notenniñ emañ ivez ar c'henlabour gant akademiezh Naoned evit aesaat ar monedone etre an div akademiezh.\nErfin, aesaat a ra an emglev-mañ ar prantadoù stummañ dibaouez evit ar gelennerien a fell dezho mont da gelennerien divyezhek. Un nevezenti eo gwelet ma vo lakaet da dremen da gentañ an ehanoùstummañ evit ar yezh. Kreñvaat a ra youl ar Rannvro diskouezet gant ar stignad harpañ Desk/kelenn. Gant ar Rektor e vo ur goloiad arc'hant gouestlet d'ar stummañ dibaouez evit ar gelennerien divyezhek.\nUr voestad ostilhoù evit skignañ pelloc'h yezhoù Breizh\nPe ve anv eus ar vugale vihan, eus ar mediaoù, an nivereg, ar panellerezh war an hentoù-Stad... kinnig a ra an emglev nevez-mañ boulc'hañ tachennoù nevez a c'houlenn bremañ ma vint lakaet e plas ha ma teuint da wir.\nAn diferadoù nevez-mañ, anezho frouezh ul labour marc'hata etre ar Rannvro hag ar Stad a dalvezo da gas da benn-vat melloù araokadennoù er bloavezhioù da zont.\nEvit Lena Louarn, Besprezidantez evit yezhoù Breizh "kas war-raok hor yezhoù rannvro zo unan eus hor palioù pennañ, ur pal dalc'het en amzer ha m'emañ a-du an holl gantañ. Bez' eo ivez, pa seller ouzh an emdroadurioù poblañs, un dae gwirion a c'houlenn bezañ mennet ken-ha-ken. Den ne c'hall nac'hañ ez eus bet araokadennoù, den ne c'hall adlakaat e kaoz hor youl da vont pelloc'h ganti. Suraat stad hor yezhoù, ar brezhoneg hag ar gallaoueg a chomo evidomp ur stourm difin".\nConvention spécifique communiqué de presse octobre 2015-br 175,97 Ko


Pluenn da skrivañ - Wikipedia\nUr pennad pluenn zo ivez.\nPluenn hag ur barchenn.\nUr bluenn a zo ur benveg da skrivañ pe da dresañ. Implijet e veze da skrivañ war ar paper gant skolidi an XXvet kantved, betek deroù ar bloavezhioù 1960. Stumm ur pigos evn a veze d'ar bluenn, ha staget e veze e penn un doug-pluenn koad. Soubet e veze ar bluenn en ur pod-liv, chom a rae un dakenn liv enni ma c'halled skrivañ pe tresañ ganti.\nA-raok ar bluenn dir e veze implijet pluennoù evned, gwazi dreist-holl.\nPluennoù gwazi[kemmañ | kemmañ ar vammenn]\nPenaos begañ ur bluenn gwaz, hervez Encyclopédie Denis Diderot.\nGant pluennoù evned, hag a gemeras lec'h ar c'halame e broioù ar c'hornôg etre ar VIvet kantved hag an IXvet kantved e c'halled skrivañ moanoc'h war ar parch.\nGant pep gwaz e vez war-dro pemp pluenn vras war pep askell. Met un druzoni a zo war ar pluñv hag a vir ouzh al liv da begañ oute: evit dizruzañ anezhe e ranked o lakaat el ludu tomm, pe en traezh tomm. Neuze e vezent skrabet ha laosket da gozhañ e-pad ur bloaz.\nGoude e vezent beget a-raok implij, gant ur beger-pluennoù, evel ma weler en Encyclopédie Diderot.\nBetek kreiz an XIXvet kantved e veze gwerzhet kalz a bluñv gwazi en Europa. Dont a raent eus Pologn, Pomerania ha Lituania. En 1830 e tegouezhe e Bro-Saoz pevar milion warn-ugent a bluennoù da skrivañ, hanter-kant milion en Alamagn ; gant Bank Bro-Saoz e-unan ez ae un milion hanter a bluennoù bep bloaz.\nBeg pluenn dir.\nBegoù pluennoù metal a bep seurt.\nAdtapet diwar « https://br.wikipedia.org/w/index.php?title=Pluenn_da_skrivañ&oldid=1881124 »\nKemmoù diwezhañ degaset d'ar bajenn-mañ d'an 13 Gou 2020, da 17:53.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/494 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/494\nenezen a dec’haz kuit, hag ar meneziou ne oent mui kavet. (21) Hag e kwezaz euz an env var an dud grizil ken pounner hag eun talant ; hag an dud a vlasphemaz a-enep Doue, abalamour d’ar grizil, rag ar gouli a reaz a oe braz meurbed.\nHAG unan euz ar seiz eal a oa ar seiz scudel ganthe, a zeuaz hag a lavaraz d’in : Deuz, hag e tiskouezin d’id barnedigez ar c’hast vraz, pehini a zo azezet var an doureier braz, (2) gant pehini rouane an douar ho deuz great traou mezus, ha pehini he deuz mezviet habitanted an douar gant ar gwin euz he lubricite. (3) Hag e kassaz ac’hanoun dre ar spered ebarz an dezert ; hag e veliz eur vaouez azezet var eul loen liou an tan, leun a hanoiou a vlasphem, hag he doa seiz pen ha deg corn. (4) Ar vaouez a oa gwisket gant dillad a liou pourpr ha tan, ornet gant aour, gant mein pricius ha gant perlez ; beza e oa ganthi en he dorn eur c’halir aour, leun a abominationou hag a louzdoniou he micher mezus. (5) Ha var he zal e oa scrivet eun hano : Myster, Babylon, ar gear vraz, mam an dud lubric hag abominationou an douar. (6) Gwelet a riz ar vaouez-ze mezo gant goad ar zent ha gant goad merzerien Jesus, ha pa veliz anezhi, e oenn mantret-holl. (7) Hag an eal a lavaraz d’in : Perag ez oud-de ker souezet ? Me a lavaro d’id ar myster euz ar vaouez, hag euz al loen a zoug anezhi, pehini hen deuz ar seiz pen hag an deg corn. (8) Al loen ec’h euz gwelet, a zo bet ha n’eo mui ; dleoud a ra sevel euz an abim, ha mond da goll ; hag an dud euz an douar, euz a bere an hanoiou n’int ket scrivet el levr ar vuez, adaleg crouidigez ar bed, a vezo souezet, o velet al loen, rag bet eo ha n-eo mui, daoust ha ma’z eo. (9) Aman ema an intentamant hag hen deuz furnez. Ar seiz pen a zo seiz menez, var bere ema azezet ar vaouez. (10) Beza int ive seiz roue, pemp a zo kwezet ; unan a zo beo, egile n’eo ket deuet c’hoas, ha pa vezo deuet, e tle pad neubeud a amzer. (11) Hag al loen a oa, ha n’eo mui, a zo he-unan eun eizved roue ; euz ar seiz eo, ha mond a ra da goll. (12) Hag an deg corn ec’h euz gwelet, a zo deg roue, pere n’ho deuz ket c’hoas recevet ar rouantelez ; mes, evit eun heur, e recevint, assambles gant al loen, ar galloud evel rouane. (13) Ar me-\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/494&oldid=125631 »


Diforc'hioù etre adstummoù "Rubén González (pianoour)" - Wikipedia\nDiforc'hioù etre adstummoù "Rubén González (pianoour)"\nRubén González (pianoour) (kemmañ)\nStumm eus an 6 Mez 2012 da 21:16\n41 okted ouzhpennet , 8 vloaz zo\nStumm eus an 6 Mez 2012 da 20:47 (kemmañ)\nStumm eus an 6 Mez 2012 da 21:16 (kemmañ) (dizober)\n'''Rubén González''' a oa bet ganet e [[Santa Clara]] ([[Kuba]]1919-2003) d'ara [[26oa aur viz Mae]]pianoour [[1919kuban]].\nEvitañ da vezañ troet gant ar [[medisinerezh]] e oa bet ret dezhañ paouez gant e studioù dre ma oa an arc'hant berr o lost gantañ. Ur pianoour hep e bar e oa, bet tapet e ziplom gantañ e Skol-Sonerezh [[Cienfuegos]] ([[Kuba]]).▼\nGanet e oa e [[Santa Clara]] ([[Kuba]]) d'ar [[26 a viz Mae]] [].\n▲Evitañ da vezañ troet gant ar [[medisinerezh]] e oa bet ret dezhañ paouez gant e studioù dre ma oa berr an arc'hant berr o lost gantañ. Ur pianoour hep e bar e oa, bet tapet e ziplom gantañ e Skol-Sonerezh [[Cienfuegos]] ([[Kuba]]).\nE miz Meurzh [] en doa kemeret perzh en enrolladur an albom ''[[Buena Vista Social Club]]'' gant sonerien ha kanerien gozh all eus [[Kuba]] evel [[Ibrahim Ferrer]], [[Orlando "Cachaito" López]], [[Eliades Ochoa]], [[Omara Portuondo]], [[Compay Segundo]], [[Barbarito Torres]] hag all. Un teulfilm a oa bet savet diwar-benn an darvoud-mañ gant ar filmaozer [[Alamagn|alaman]] [[Wim Wenders]].\nAdtapet diwar « https://br.wikipedia.org/wiki/Dibar:MobileDiff/1249018 »


Dereadegezh (yezhoniezh) - Wikipedia\nEr yezhoniezh e vez implijet an termen dereadegezh (saoz: prescription) evit komz eus ar fed ma vez kinniget reolennoù normativel evit implij "reizh" ur yezh resis bennak, da lâret eo ur yezh unvan ganti reolennoù yezhadurel ha reizhskrivañ unvan.\nNe rank ket klotaat dre ret ar reolennoù normativel a gaver en ur "yehzadur dereadegel" pe "normativel" gant an doare ma vez implijet ur yezh gant an dud e gwirionez ha daosut ha ma kemm ar reolennoù dereadegel a-hed ar wezh e kemmont kalz goustadikoc'h evit implijoù gwirion ar yezhoù hervez an doare ma vezont komzet ha skrivet gant an dud, da skouer daosut ha ma ne vez ket implijet ar rannig nac'hañ "ne" e galleg dre gomz perrliesañ, e ranker e implijout dre skrid atav.\nDiouzh un tu e talvez reolennoù ur yezhadur deraedegel da unvaniñ ur yezh ha da sikour an dud d'en em gompren an eil re gant ar re all en desped da diforc'hioù lec'hel hag all. Diouzh an tu all avt e c'hell talvez evit muzuliañ pegen desket eo un den bennak hervez ma oar implijet pe get reolennoù ma rankont bezañ desket gantañ er skol hag all.\nGant ar yezhoniezh a-vremañ avat e klasker deskrivañ reolennoù mont-en-dro gwirion ar yezhoù hep lâret hag-eñ eo "reizh" pe "mat" an doare ma vez implijet pe get.\nEvit yezhoù 'zo ez eus savadurioù arbennik e karg eus reolennoù normativel ar yezh. Savadurioù ofisiel e c'hellont bezañ, anavezet evel-hen gant ar gouarnamantoù pe zoken krouet war-eeun gante evel da skouer Bòrd na Gàidhlig evit gouezeleg Skos, pe c'hoazh nann-ofisiel evel da skouer Kesva an Taves Kernewek evit ar c'herneveureg.\nA-wezhoù e talvez an ensavadur evit ar yezh en he fezh, evel da skouer ar Real Academia Española ("Akadamiezh Rouantel ar Spagnoleg") ganti skourroù e 21 bro disheñvel, ha gwezhoù all ne dalvezont nemet evit ur yezh lieskreizennel en ur vro resis evel da skouer an Académie française.\nSetu un nebeut skouerioù all:\nFryske Akademy ("Akademiezh ar frizeg") evit ar frizeg e Friz;\nTe Taura Whiri i te Reo Māori ("Kuzul ar maorieg") evit ar maorieg e Zeland-Nevez;\nForas na Gaeilge evit an iwerzhoneg en su ha norzh Iwerzhon;\nIl-Kunsill Nazzjonali ta' l-Ilsien Malti ("Kuzul Broadel ar Malteg") evit ar malteg e Malta;\nDewan Bahasa dan Pustaka ("Savadur evit ar Yezh hag al Lennegezh") evit ar malayeg e Malaysia ha Brunei;\nTürk Dil Kurumu ("Kevredigezh an Turkeg") evit an turkeg e Turkia;\nAkademio de Esperanto ("Akademiezh an Esperanteg") evit an esperanteg dre ar bed a-bezh\nAdtapet diwar « https://br.wikipedia.org/w/index.php?title=Dereadegezh_(yezhoniezh)&oldid=1477476 »\nDernière modification le 4 Ebr 2013, à 21:09\nKemmoù diwezhañ degaset d'ar bajenn-mañ d'an 4 Ebr 2013, da 21:09.


Buhez ar Sent/1894/Edouard - Wikimammenn\nBuhez ar Sent/1894/Edouard\n◄ Seraphin Edouard Kallist ►\nann trizekved devez a viz here\nSANT EDOUARD, ROUE\nAr zant-ma a ioa mab da Ethelred, roue Bro-Zaoz, ha niz da zant Edouard, roue ha merzer. Ann Danemarkiz o veza saillet var rouantelez he dad gant eunn arme vraz, enn amzer ma’z oa c’hoaz krouadur, he vamm a deuaz ganthan e Frans da di ann duk a Normandi, he breur, hag eno e tremenaz he iaouankiz. Hogen, he vuez a ioa ker pur ma ne veze great nemed ann Eal anezhan.\nHe vrasa plijadur oa pedi Doue, mont d’ann Iliz da glevet ann offerenn, ha kaozeal a draou santel gant ar venac’h hag ar veleien. Gant ann dra-ze e veze ato chentil ha karantezuz e kenver ann holl, ha morse n’ez ea drouk ennhan. N’edo ket e chal ken nebeut gant madou hag henoriou ar bed-ma, ha lavaret a rea oa guell ganthan chom hep beza roue ma renkche skuill goad he nesa ha laza tud evit pignat var ann tron.\nGoulskoude ar Zaozon hen anavezaz evitho roue anezho ho-unan, goude maro ar brinsed euz ann Danemark o doa kemeret rouantelez he dad dre nerz ho armou. Raktal e tistroaz d’he vro, hag o veza bet sakret e Wesminster, e labouraz da genta da rapari ann drouk o devoa great ann Danemarkiz.\nAr re-ma o doa pourmenet e peb leac’h ann tan hag ar c’hleze ; ann ilizou a ioa bet devet gantho, ar c’houenchou diskaret, hag ann eskibien kaset kuit euz ho eskoptiou. Edouard a c’halvaz dioc’htu ann eskibien da zont enn dro, hag a reaz sevel ilizou ha kouenchou nevez e plas ar re a ioa bet devet pe freuzet.\nGoudeze e roaz d’he zujidi lezennou leun a furnez evit lakaat adarre ar relijion, ar peoc’h hag ann urs vad da ren e kement korn a ioa enn he rouantelez, hag al lezennou-ze a zo bet respetet hed ar vech gant ar Zaozon. Biskoaz Bro-Zaoz ne oue eurusoc’h eged enn he amzer. Enn aoun e veze ato na vije re vec’hiet ar bobl, ha morse ne veze joaiusoc’h eget p’en deveze goullonderet tenzor ar palez evit pourvei da ezommou ann dud keiz. Abalamour da ze oa hanvet tad ann emzivaded hag ar beorien.\nHe zujidi o doa c’hoant e timezche, hag abarz ar fin e sentaz outho. Mes araok ann eured ec’h en em glevaz gant ann hini en doa choazet evit pried da veva ho daou evel breur ha c’hoar ; rak pell a ioa en doa great veu a jastete. He garantez evit Jezuz-Krist e sakramant ann aoter a ioa ken tener ma veritaz he velet avechou epad ann offerenn dindan furm eur bugel hag a ioa koant evel ann deiz ha laouen evel ann heol.\nEdouard en doa ive eunn devosion vraz evit ar Verc’hez, hag evit sant Per ha sant Iann Avieler. Ne vanke morse da rei eunn dra bennag d’ar re a c’houlenne ann aluzenn diganthan enn hano ar zant-ma. Eunn devez, sant Iann he-unan a astennaz he zorn d’ezhan dindan furm eur paour keaz goloet a druillou, hag enn eur lavaret evel ar beorien all : « — Eunn draik bennag, mar plij, enn hano sant Iann. » Hogen, ar roue n’oa ket eur guennek enn he c’hodell d’ann ampoent. Petra reaz neuze ? Lamet ar voalenn aour a ioa ganthan var he viz hag he rei d’ar paour keaz. Prest goude, sant Iann a zigasaz ar voalenn aour-ze enn dro, enn eur ziskleria da Edouard oa dija tost he heur diveza.\nAdtapet diwar « https://br.wikisource.org/w/index.php?title=Buhez_ar_Sent/1894/Edouard&oldid=30745 »\nKemmoù diwezhañ degaset d'ar bajenn-mañ d'an 20 Gen 2012, da 22:34.


Kārlis Skalbe - Wikipedia\nKārlis Skalbe (Vecpiebalga, Latvia, 7 a viz Du 1879 – Stockholm, 14 a viz Ebrel 1945) a oa ur skrivagner latvek. Brudet eo e gontadennoù, skrivet evit oadourien. Ouzh ar Monumant d'ar Frankiz e Riga e c’haller lenn gerioù skrivet gantañ : Tēvzemei un Brīvībai (Evit ar vammvro hag ar frankiz).\nLabourat a reas evel kelenner ha kazetenner. Goude Dispac'h rusian 1905 ez eas kuit eus Latvia da vevañ d’an estrenvro, Suis, Finland ha Norvegia. Distreiñ a reas da Latvia e 1909 ha toullbac'het e voe e-pad 18 miz abalamour d'e vennozhioù dispac'hour. E-pad ar Brezel-bed Kentañ e labouras evit meur a gazetenn ha soudard e voe en ur bagad fuzuilherien latviat, en arme rusian.\nEtre an daou vrezel-bed e kendalc'has da skrivañ hag e kenlabouras gant meur a gazetenn. Dilennet e voe ivez da gannad er Saeima, parlamant ar vro. Chom a reas Kārlis Skalbe e Latvia betek 1944. Pa gomprenas e vije staget e vro ouzh an Unvaniezh Soviedel ez eas d'an harlu da Sveden. Eno e varvas un nebeud mizioù diwezhatoc'h.\nE 1987 e oa bet degaset e ludu en-dro eus Sveden ha digoret e oa bet ur mirdi en e di e Vecpiebalga.\nAdtapet diwar « https://br.wikipedia.org/w/index.php?title=Kārlis_Skalbe&oldid=1902301 »\nKemmoù diwezhañ degaset d'ar bajenn-mañ d'an 10 Mae 2021, da 16:12.


Edvaldo Izídio Neto - Wikipedia\nEdvaldo Izídio Neto\nVavá (ar c'hoarier an niverenn 20 ouzh e grez)\nEdvaldo Izídio Neto (pell anavezetoc'h evel Vavá), bet ganet d'an 12 a viz Du 1934 e Recife (Pernambuco, Brazil) hag aet da Anaon d'an 19 a viz Genver 2002 e Rio de Janeiro (Brazil), a oa ur melldroader etrebroadel brazilian, aet da c'hourdoner da-heul e amzer c'hoarier.\nEstreget Vavá e veze graet Leão da Copa ha Peito de aço (Bruched dir e brezhoneg) anezhañ ivez.\nKib vell-droad ar bed[kemmañ | kemmañ ar vammenn]\nArgader e bost dezhañ war an dachenn, kemeret en devoa perzh Vavá e daou zalc'h :\nKib vell-droad ar bed 1958 bet aozet e Sveden ma oa aet ar maout gant skipailh broadel Brazil evit ar wech kentañ. Perzh e oa eus ar skipailh – Gilmar - Djalma Santos, Bellini, Nílton Santos, Zito - Orlando Peçanha, Garrincha - Didi, Vavá, Pelé, Mário Zagallo – a c'hounezas (5-2) ar gourfenn ouzh hini Sveden e Råsunda fotbollsstadion (Solna) d'an 29 a viz Mezheven 1958,\nKib vell-droad ar bed 1962 bet aozet e Chile : gant pevar fal ez eas da wellañ paler ar genstrivadeg-mañ (rampo gant Flórián Albert, Garrincha, Valentin Ivanov, Dražan Jerković ha Leonel Sánchez). D'ar c'hoarier brazilian Garrincha e voe deroet an trofe koulskoude. Perzh e oa eus ar skipailh – Gilmar - Djalma Santos, Mauro, Zózimo, Nílton Santos - Zito, Didi - Garrincha, Vavá, Amarildo, Zagallo – a c'hounezas (3-1) ar gourfenn ouzh hini Tchekoslovakia en Estadio Nacional de Chile (Santiago de Chile) d'ar 17 a viz Mezheven 1962.\nAdtapet diwar « https://br.wikipedia.org/w/index.php?title=Edvaldo_Izídio_Neto&oldid=1583204 »\nKemmoù diwezhañ degaset d'ar bajenn-mañ d'an 14 Gou 2014, da 15:08.


Pajenn:Morvan - Kenteliou hag istoriou a skuer vad evit ar Vretoned, 1889.djvu/184 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/184\nha dic’hloar ; seulvui maclaske ar belerinet he velet ha ma tiskuezent dezan ho istim, seulvui a c’hoant en devoa da veva cuzet ha dianavezet. Kementse a reas dezhan, en despet d’an Tadou Carmez, en em denna pell dioc’h ar gouent, en eun tamic merouri en doa e Pluneret. Eno e tremene, evel guech all, he amzer o pidi hag o labourat an douar. Eur vech en amzer epken ez ea da velet he vestrez vad. Ar venac’h a zalc’he eur cellulen evithan, hag hen digemere evel pa vije bet unan eus a dud ho zi.\nKerkent ha ma vouesjont e voa coezet clan (hag he glenvet ne badas nemet c’huec’h dervez), e rejont he zougen d’ho c’hlandi, pe d’ho infirmeri. Eno e kemerjont anezan an oll zourci a allent da gaout. — Epad he boan, ar beden a lavare dalc’h mad, oa hini hor Zalver er Jardin Olivez : Va Doue, ho polontez bezet great. O veza recevet he oll sacramanchou gant ar brassa devotion, ez eas toc’hor ; cridi a reat edo en he agoni. He gonfessour a lavare dezan eur goms vad bennag, pa voue guelet he vizach, dija stenet gant ar maro, oc’h en em laouenat, hag he zaoulagad digor ha troet varzu eur c’horn euz ar guele. Goulennet oue outhan petra vele, hag e lavaras : Setu ar Verc’hez Vari ; setu va mestrez vad an Itron Santez Anna.\nNeuze he gonfessour a redas d’an ilis hag a zigassas gantha imach burzudus Santez Anna : Ahanta, va breur, emezhan, brema pa zoc’h prest da vont dirag Doue, ha delc’her a rit-hu mad da gement oc’h eus diskleriet ken alies a vech ? — Ia, eme Nicolazic. — Ha brema, ha bez’oc’h eus-hu e santez Anna ar memez fizians, ha contant oc’h-hu da vervel e treid he imach, dre anaoudegez vad evit ar grasou oc’h eus bet diganthi en ho puez ? Ia, a respontas adarre Nicolazic. — Neuze an Tad a lavaras dezhan poket\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/184&oldid=162009 »\nKemmoù diwezhañ degaset d'ar bajenn-mañ d'an 12 Mae 2020, da 17:52.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/260 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/260\ntransportet gant ar joa. (17) Mes hen, oc’h ober sin dezhe gant he zorn da devel, a gontaz dezhe penaos hen doa an Aotrou hen digasset er meaz euz ar prizon ; hag e lavaraz : Roit da anaoud kement-man da Jakes ha d’hon breudeur ; goude-ze e sortiaz, hag ez eaz da eul leac’h all.\n(18) Pa oe deuet an deiz, e savaz eun drubuil vraz e-touez ar zoudarded, evit gouzout petra e oa deuet Per da veza. (19) Hag Herodes, goude beza lakeat tud d’hen klask hep gallout hen kavoud, a reaz proces d’ar gwarded, hag e c’hourc’hemenaz ho c’has d’ar maro. Neuze hen a ziskennaz euz a Jude da Cezare, hag a choumaz eno.\n(20) Hogen, Herodes a oa drouk enhan a-enep tud Tyr ha Sidon. Mes ar re-man a zeuaz a-unan d’he gavoud, hag o veza gounezet Blastus, ministr euz a di ar roue, e c’houlenjont ar peoc’h, abalamour ma tenne ho bro he magadurez euz a hini ar roue. (21) D’an devez merket, Herodes, gwisket gant he zillad a roue, a azezaz var he dron, hag a reaz eun discours dezhe. (22) Hag ar bobl a griaz : Mouez eun doue eo, n’e ket mouez eun den ! (23) Mes kerkent eun eal a-berz an Aotrou a skoaz anezhan, abalamour n’hen doa ket roet gloar da Zoue ; hag e varvaz debret gant ar prenved.\n(24) Hogen ger Doue a greske hag en em skullie mui-oc’h-mui. (25) Ha Barnabas ha Saul, goude beza peur-achuet ho c’harg, a zistroaz euz a Jerusalem, o veza kemeret ive ganthe Ian, les-hanvet Marc.\nEN Iliz Antiokia e oa eun neubeud profeted ha doctored, Barnabas, Simeon a c’halver Niger, Lucius ar Cyrenead, Manahem, pehini a oa bet savet assambles gant Herodes, ha Saul. (2) E-pad ma oant oc’h ober servich an Aotrou, ha ma iunent, ar Spered-Santel a lavaraz dezhe : Dibabit d’in Barnabas ha Saul, evit an oeuvr da behini em euz ho galvet. (3) Neuze, goude beza iunet ha pedet, ec’h astenjont ho daouarn varnezhe, hag ho lakjont da vond en hent.\n(4) Int eta, o veza kasset gant ar Spered-Santel, a ziskennaz da Seleucia, hag ac’hane ec’h ambarkjont evit mond da Cyprus. (5) Ha pa oent erruet en Salamina, e prezegjont ger Doue e sinagogou ar Judevien, ha Ian a oa ïve ganthe ouz ho\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/260&oldid=125371 »


KDSK, Centre de Ressources Culturelles CeltiquesDocuments : Bedig Mab an Dig : Eur choaz euz e skridou brezoneg. (Teirved levrenn) [= Ur choaz eus e skridoù brezhoneg. (Teirved levrenn)].\nBedig Mab an Dig : Eur choaz euz e skridou brezone...\nBedig Mab an Dig : Eur choaz euz e skridou brezoneg. (Teirved levrenn) [= Ur choaz eus e skridoù brezhoneg. (Teirved levrenn)].\nOberour(ien) : ELIES Biel ; MADEG Mikael (Kinniget gant)\nISBN/ISSN : 978-2-35974-061-5\nKot : LBR.3(ELI) - Doc n° : 14002\n2013 - 158 pajenn\nDiv levrenn gand skridoù Biel Elies a oa bet bodet gand Mikael Madeg e fin ar bloavezioù 1980, met chomet 'oa meur a hini diembann. Setu anezo, ha ganto un daolennad... (Hervez an diverradenn war gein al levr).\nDeskriverioù : Breizh / 20vet kantved / Buhez pemdez / Relijion / Kevredigezh\n1 004020 [disponible] YRéserver


Lennegezh latin - Wikipedia\nN’eo ket peurechu ar pennad c’hoazh.\nMa fell deoc’h labourat warnañ deuit da welout ha lakait hoc’h ali er bajenn Kaozeadenn Porched al lennegezh.\nAl lennegezh latin a zo bet ul lennegezh puilh, savet e mare ar Romaned ha kelennet e-pad kantvedoù diwar ezhommoù an Iliz katolik roman. Pa veze al latin yezh ha danvez-studi ar c'hlasoù e skolioù ar Grennamzer e reer ar c'hlasoù eus an holl draou a denn d'al latin. Meur a arroudenn tennet eus an oberourien latin a zo anavezet c'hoazh, a drugarez da vannoù treset Asteriks paneveken.\nAr c'hentañ oberennoù lennegel e latin anavezet mat a zo pezhioù-c'hoariva fent Plaotus e diwezh an 3de kantved kent Jezuz-Krist. Diskouez a ra ar yezh bezañ pinvidik ar c'heriaoueg anezhi. Produerezh ur gevredigezh sevenet a-bell ha levezonet gant ar gresianeg eo. Koulskoude e o bet ur skoilh war hent lennegezh latin p'en deus klasket an oberourien mirout e unvanded dirak levezon ar gresianeg hag emdroadur ar yezh komzet dreist-holl.\nMeur a wech en deus klasket oberour-mañ oberour chom etre harzoù al lennegezh latin klasel m'en doa desket er skol (skol ur mestr unan, emichañs) dre lenn an oberourien gozh. Ret eo bet ledanaat tamm ha tamm tachenn al latin lennegel ha ne oa tech ebet gant ar Romaned treiñ o spered daved ar mennozhioù difetis. Lavaret e vez e oa ar Romaned kouerien chikanerien da gentañ, gwelloc'h e o vleud gant traou ar Gwir. Koulskoude ul lennegezh eus ar c'hentañ eo bet al lennegezh latin p'en deus levezonet istor Europa e-pad 22 kantved. Ha n'eo echu c'hoazh hec'h istor-dezhi ha pa n'eo ket desket puilh al latin ha goulennet sevel testennoù latin er skol evel m'eo bet betek derou an 20vet kantved.\n1 Istor berr al lennegezh latin\n1.3 C'hoariva fent\n2.2 Lennegezh kristen\nIstor berr al lennegezh latinAozañ\nYezh ur skourr an Indezeuropiz a yeas da aloubiñ Italia war-dro - 1400 eo al latin, dezhañ div yezh italek nes an oskeg hag an ombrieg. Deskiñ a reas al Latined o chom el Latiom e kreiz Italia treuzskrivañ dre al lizherenneg degaset dezho gant an Etrusked a oa deuet d'en em staliañ e Norzh o ziriad.\nGoude m'o deus tud ar gêr-benn latin, Roma hec'h anv, skarzhet ar beli etrusk e kreskas ar gêr dre lakaat ar pobloù amezeg dindan e he c'hazell-ye. Ar Romaned hag o riez milourel anvet Henroma (evit ober un diforc'h gant Kêr-Roma) a gaso da benn staliañ o veli war darnvuiañ ar bed a c'hellfent anavezout.\nWar-dro - 450 eo bet engravet Lezenn an XII taolenn, un neuz lennegel dezhi diwar an nebeut arroudennoù adskrivet a zo bet treuzkaset. Prezegennoù ofisiel Appius Claudius Caecus (war-dro 300) a veze lennet c'hoaz gant Kikero (- 101 - - 43).\nAr c'hoariva a zo bet un genad lennegel priziet-tre gant ar Romaned ha an testenn lennegel gentañ anavezet a zo 60 gwerzenn distag savet gant Livius Andronicus, hemañ ur saver pezhioù-c'hoari ha troour an Odysseia. Bet e oa bel Livius Andronicus ur sklav gresianek eus Tarento hag e reas berzh er IIIvet kantved kent Jezuz-krist pa oa ar Romaned o klask drevezañ ar stuzegezhioù gresian hag al lennegezh gresianek.\nFaeder (Caius Julius Faedrus)\nTertullian (Caius Septimius Florens Tertullianus)\nLaktantius (Lukius Kaekilius Firmianus)\nAdtapet diwar « https://br.wikipedia.org/w/index.php?title=Lennegezh_latin&oldid=1817113 »\nKemm diwezhañ d'an 21 Kzu 2018 da 21:13\nKemmoù diwezhañ degaset d'ar bajenn-mañ d'an 21 Kzu 2018, da 21:13.


Polyhymnia - Wikipedia\nDelwenn roman eus an IIvet kantved a ziskouez Polymnia o tañsal\nPolymnia, livet gant Francesco del Cossa, 1455–1460.\nPolyhymnia (henc'hresianeg : Πολυύμνια) pe Polymnia (Πολυμνία / Polumnía pe Πολύμνια / Polúmnia, « meur a gan, puilhded, fonnusted, tinell vat ») eus Πολυύμνια / Polymnia, ger savet gant daou c'her, unan a dalvez kalz pe lies, egile a dalvez kan, a oa muzenn ar varzhoniezh sakr, ar c'han sakr, an helavarded, ar retorik, hag ivez hini al labour-douar.\nUr vaouez dic'hoarzh ha sirius eo-hi. gwisket e vez e gwenn, ha dougen a ra ur gurunennad vleunioù, pe perlez ha mein prizius a-wechoù, garlantezioù en-dro dezhi. En he dorn kleiz e vez ur vazh-rouanez pe ur roll ma lenner ar ger latin suadere, "kendrec'hiñ".\nBez' ez eus ur Polymnia Street en Orleañs Nevez, etre Euterpe Street hag Urania Street.\nAdtapet diwar « https://br.wikipedia.org/w/index.php?title=Polyhymnia&oldid=1829541 »\nKemmoù diwezhañ degaset d'ar bajenn-mañ d'an 22 C'hwe 2019, da 16:56.


Louis Eunius - Wikipedia\n(Adkaset eus Loeiz Eunius)\nLouis Eunius ou Le Purgatoire de Saint Patrice (meneget evel Loeiz Eunius a-wechoù e brezhoneg) zo ur pezh-c'hoari brezhonek, embannet gant Georges Dottin, e ti Honoré Champion e Pariz e 1911. Kinniget ha troet eo ar pezh e galleg gant Dottin. Seblantout a ra an oberenn bezañ bet skrivet war-dro dibenn an XVIIIvet kantved e yezh Treger pe Goueloù (implij pif evit piv). (Distagadur an anv e Treger a zo Loeiz Unïus).\nKontañ a ra troioù-kamm ha torfedoù Louis Eunius, ar pec'her bras a dro ouzh ar relijion e fin e vuhez. Kent se en deus skrapet e geniterv eus ar gouent, lakaet anezhi da vont da c'hast, ha lazhet meur a zen.\nAr skrid klok\nAdtapet diwar « https://br.wikipedia.org/w/index.php?title=Louis_Eunius&oldid=1853142 »


Diforc'hioù etre adstummoù "Republik sizalpin" - Wikipedia\nDiforc'hioù etre adstummoù "Republik sizalpin"\nRepublik sizalpin (kemmañ)\nStumm eus an 13 Gwe 2012 da 20:24\n97 okted ouzhpennet , 9 bloaz zo\nStumm eus an 8 C'hwe 2012 da 12:06 (kemmañ)\nD (r2.7.1) (Robot ouzhpennet: da:Cisalpinske Republik)\nStumm eus an 13 Gwe 2012 da 20:24 (kemmañ) (dizober)\n[[Restr:Norditalien und Mittelitalien 1799.jpg|thumb|Kartenn eus hanternoz Italia e 1799]]\n[[FileRestr:Flag of the Repubblica Cisalpina.svg|thumb|Banniel ar Republik Cizalpin]]\nAr '''Republik Sizalpin''' ([[italianeg]]: ''Repubblica Cisalpina''; [[galleg]]: ''République Cisalpine'') a oa ur “[[Republik c'hoar]]” da [[Bro-C'hall|Vro-C'hall]]. Savet e oa bet d’an 29 a viz Mezheven [], gant [[Napoleone Buonaparte |jeneral Bonaparte]], dre unvaniñ Republikoù [[Republik Cispadania|Sispadania]] ha [[Republik Transpadania|Transpadania]] d’ober ar Republik Sizalpin.\nD’ar 16 a viz Here 1796 e voe embannet gant ar [[Napoleone Buonaparte |jeneral Bonaparte]] ur '''Republik Cispadania'''.\nD’ar 27 a viz Mezheven [], e voe unanet gantañ Republikoù [[Republik Cispadania|Cispadania]] ha [[Republik Transpadania|Transpadania]] d’ober ur [[Republik Cizalpin]].▼\nPa erruas ar jeneral Bonaparte en [[Italia]] d’an 10 a viz Ebrel 1796 e voe aloubet [[Lombardia]] gant e arme, da lavarout eo kêrioù a oa e dalc’h [[Aostria]] ([[Mantova]]) pe [[Stadoù ar Pab]] ([[Bologna]], [[Ferrara]]). War-lerc’h an hañv e voe aloubet ivez ar stadoù dalc’het gant an [[Tiegezh Este]] ([[Modena]], [[Reggio d'Emilia|Reggio]], [[Massa]]-ha-[[Carrara]]).\nWar-lerc’h an hañv e voe aloubet ivez ar stadoù dalc’het gant an [[Tiegezh Este]] ([[Modena]], [[Reggio d'Emilia|Reggio]], [[Massa]]-ha-[[Carrara]]).\nEmbannet e voe republikoù nevez an eil war-lerc’h eben, e Ferrara, ▼\n[[Republik Bologna|Bologna]], Reggio, Modena, ha re all).\n▲Embannet e voe republikoù nevez an eil war-lerc’h eben, e Ferrara, [[Republik Bologna|Bologna]], Reggio, Modena, ha re all).\nD’ar 15 a viz Here 1796, gant an douaroù er c’hreisteiz d’ar [[Po]] (Modena, Bologna, Ferrara ha Reggio) e voe savet ur ''C’hengevredad cispadan'', gant skoazell Bonaparte, hag en devoa ezhomm da sioulaat an traoù evit gallout kaout soudarded nevez da vont da vrezeliñ ouzh Aostria. Gant ar C’hengevredad e voe graet [[Republik Cispadania]] d’ar 27 a viz Kerzu, a voe roet dezhi ur Vonreizh d’an 19 a viz Meurzh 1797. D’an 30 a viz Genver 1797 e voe kresket, gant [[Massa]]-ha-[[Carrara]] ha [[Garfagnana]], ha neuze, d’an 19 a viz C’hwevrer 1797, gant [[Romagna]].▼\n▲D’ar 15 a viz Here 1796, gant an douaroù er c’hreisteiz d’ar [[Po]] (Modena, Bologna, Ferrara ha Reggio) e voe savet ur ''C’hengevredad cispadansispadan'', gant skoazell Bonaparte, hag en devoa ezhomm da sioulaat an traoù evit gallout kaout soudarded nevez da vont da vrezeliñ ouzh Aostria. Gant ar C’hengevredad e voe graet [[Republik Cispadania]] d’ar 27 a viz Kerzu, a voe roet dezhi ur Vonreizh d’an 19 a viz Meurzh 1797. D’an 30 a viz Genver 1797 e voe kresket, gant [[Massa]]-ha-[[Carrara]] ha [[Garfagnana]], ha neuze, d’an 19 a viz C’hwevrer 1797, gant [[Romagna]].\nSavet e voe ur bagad gwarded keodedel, gant chaseourien ha kanolierien.\nD’ar [[7 a viz Genver]] [], er [[Sala del Tricolore]] e Reggio, e voe savet ur gouarnamant ha dibabet ur banniel.\n▲D’arD’an 27[[29 a viz Mezheven]] [], e voe unanet gantañkendeuzet Republikoù [[Republik Cispadania|Cispadania]] ha [[Republik Transpadania|Transpadania]], d’ober urar [[Republik“Republik Cizalpin]]Sizalpin”.\nUr banniel [[triliv]] e oa, ruz gwenn ha gwer. E kreiz e oa ur gurunenn [[lore]] hag un arouez gant ur [[klaouier-biroù|c’hlaouier-biroù]], ennañ pevar [[bir]] da aroueziañ ar peder republik kentañ.\nD’an [[9 a viz Mezheven]] [] e voe kendeuzet Republikoù Cispadania ha Transpadania, d’ober ar '''Republik Cizalpin'''.\n[[Rummad:Stadoù-suj da Vro-C'hall]]\nAdtapet diwar « https://br.wikipedia.org/wiki/Dibar:MobileDiff/1323242 »


Niveroniezh - Wikipedia\nAn niveroniezh, pe « skiant an niveroù », zo ur skourr a 'r jedoniezh. Ental a ra lodenn damkaniezh an niveroù, hag a arver hentennoù ar ventoniezh aljebrek ha damkaniezh ar strolloù.\nSetu ar pevar jedadur boas (anvet niñvadurioù niveroniel en ur ster resisoc'h) a zo en niveroniezh:\nhag ar rannañ.\nGwechall ne blede an niveroniezh nemet gant studi perzhioù ar c'hevanion naturel, ar c'hevanion daveel hag an niveroù feurek (dindan stumm rannoù), hag perzhioù an niñvadurioù war an niveroù-mañ.\nAn danvez-mañ a voe ledet da-heul dre c'hannadur studi niveroù all evel an niveroù gwerc'hel (dindan stumm un dispakadur dekredel anvevenn) pe c'hoazh meizadoù diorroetoc'h, evel an argemmvac'hañ pe an daouvonad.\n1 Niveroniezhoù diforc'hek\n1.1 Niveroniezh elfennel\n1.2 Niveroniezh mollel\n1.3 Damkaniezh aljebrek a 'n niveroù\n1.4 Niveroniezh ar polinomoù\nAn droienn niveroniezh elfennel a ziskouez gwezhave furm eeunañ ar jedoniezh, desket d'ar skol elfennel. Bez' emañ anezhi, evit ar pep retañ, eus studi an niveroù hag eus ar jedadurioù elfennel (sammadur, lamadur, liesadur, rannadur).\nAn termen-mañ a ziskouez ivez diazezoù kalvezerezh an niveroniezh. An ostilhoù arveret zo ar rannadur euklidel, skorlakadenn Euklid, delakadenn Bachet-Bézout pe c'hoazh delakadenn ziazez an niveroniezh. Kevaraezañ a ra da zienaat delakadennoù e-giz hini Wilson pe c'hoazh delakadenn vihan Fermat.\nAn eil asantadur-mañ a 'n termen zo studiet er pennad munudet.\nDamkaniezh aljebrek a 'n niveroùAozañ\nNiveroniezh ar polinomoùAozañ\nSammadur ar c'hevanion naturel\nUrzh ar jedadurioù\nYann-Baol An Noalleg, Jedoniezh I (Preder, 1998)\nYann-Baol An Noalleg, Jedoniezh II (Preder, 2001)\nYann-Baol An Noalleg, Geriadur ar Jedoniezh (Preder, 2003)\nAdtapet diwar « https://br.wikipedia.org/w/index.php?title=Niveroniezh&oldid=1896043 »\nKemm diwezhañ d'an 23 C'hwe 2021 da 21:43\nKemmoù diwezhañ degaset d'ar bajenn-mañ d'an 23 C'hwe 2021, da 21:43.


Skoteg - Wikipedia\nArabat kemmeskañ gant Saozneg Skos na gant Gouezeleg Skos\nKomzet e : Bro-Skos, Iwerzhon\nKomzet gant : 100 000 evel yezh kentañ (1999)\n1,5 milion evel eil yezh\nAdalek 17% betek 85% eus poblañs Skos a gomz mui pe vui\nGermaneg ar c'hornôg\nYezh ofisiel e : dre lezenn: E bro ebet\nEvel yezh vinorel:\nISO 639-1 sco\nISO 639-2 sco\nAr skoteg a zo ur yezh c'hermanek komzet e kreisteiz Bro-Skos hag ivez e Norzhiwerzhon, ma'z eo anavezet evel Ulster Scots. A-wezhioù e vez graet Lowlands Scots anezhañ evit ober ar c'hemm gant Gouezeleg Skos.\nDiaes eo termeniñ ar yezh-se en un doare klok peogwir n'eus termenadur resis ebet evit ober un diforc'h etre ur yezh hag ur rannyezh. A-wezhioù e vez sellet outi evel ur rannyezh eus ar Saozneg, a-wezhioù e vez sellet evel ur yezh c'hermanek ken kar d'ar saozneg ha ma c'hallfe bezañ an norvegeg d'an daneg.\nBarzh brudetañ Bro-Skos, Robert Burns, a skrive e skoteg.\nKomzerien ar skoteg a implij anvioù evel braid Scots (Skoteg ledan), pe anvioù rannyezhel evel Doric pe Buchan Claik. Daoust ma n'eo ket ken diouzh ar c'hiz e vez implijet c'hoazh Scotch e Norzhiwerzhon, dreist-holl. Lallans a zo implijet ivez. Ulster Scots a zo implijet e Norzhiwerzhon (pe Ulstèr Scotch gant ar re a glask ledanat tachenn ar yezh), pe c'hoazh Ullans, meskaj etre Ulster ha Lallans.\nUr meskaj etre an henskoteg Scottis hag an hensaozneg diwezhañ Scottisc (Saozneg a-vremañ : Scottish), en deus erlec'hiet ur stumm koshoc'h Scyttisc (gant ur c'hemmadur en "i"). A-raok ar XVvet kantved e veze anavezet ar yezh c'hermanek komzet e Bro-Skos evel "saozneg" (skrivet Ynglis pe Inglis d'ar mare-se), pa veze implijet Scottis evit ar gouezeleg. Dont a ra an anv brezhoneg eus Scottis. Goude ar XVvet kantved eo deuet ar yezh c'hermanek komzet e kreisteiz Bro-Skos da vezañ disheñveloc'h-disheñvelañ diouzh ar rannyezhoù saoznek, hep kaout un anv dezhi koulskoude. Adalek 1495 eo bet implijet muioc'h-mui ar ger Scottis evit ar skoteg pa veze implijet Erse (a dalvez Iwerzhoneg) evit ar gouezeleg, a-raok ma vefe implijet Gaelic, Scots Gaelic pe Scottish Gaelic evit ar yezh-se.\nAdtapet diwar « https://br.wikipedia.org/w/index.php?title=Skoteg&oldid=1971681 »\nYezhoù ar Rouantelezh Unanet\nKemmoù diwezhañ degaset d'ar bajenn-mañ d'an 5 Meu 2022, da 17:35.


deoc'h - Wikeriadur\n(Adkaset eus deocʼh)\ndeoc'h /Distagadur ?/\nFurm an araogenn da, displeget en eil gour lies.\n— Kenavo, Lena. — Ha deoc'h ivez, Arzel ... — (Visant Seite, Ar brezoneg dre radio, eil levrenn, 1975, p. 118.)\ngant ar verboù diskouez, kavout, kontañ, lavarout, reiñ, rentañ :\n"Reune, ma mignon, ne gav' ket deoc'h ec'h eomp re brim ?" — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 20.)\ngant fellout, kavout, krediñ, plijout :\ngant arabat, dleet, ret,\nArabat deoc'h diskouez netra d'ho tad. — (Yann-Vari Perrot, An aotrou Kerlaban, Brest, 1923, p. 5.)\nC'hwi a oa dleet deoc'h bezañ sklêrijennet ac'hanon. — (Jules Gros, Le trésor du breton parlé Deuxième Partie, 1970, p. 474.)\nret eo deoc'h\nevel eil araogenn:\n- .... N'hoc'h eus ken tra da ober, mar fell d'eoc'h beza en hoc'h eas, nemet laza ho pioc'h ha teurel he fevar zroad er-meaz, ... — (G. MILIN, Gwechall-goz e oa..., Kemper, 1924, p. 86.)\na gav deoc'h\nsaozneg : to you (en)\ngalleg : à vous (fr)\nAdtapet diwar « https://br.wiktionary.org/w/index.php?title=deoc%27h&oldid=253849 »


Stumm eus an 24 Gou 2007 da 17:02\n107 okted ouzhpennet , 13 vloaz zo\nStumm eus an 6 Gou 2007 da 18:03 (kemmañ)\nStumm eus an 24 Gou 2007 da 17:02 (kemmañ) (dizober)\n[[Image:Leaning satyr Musei Capitolini MC739.jpg|thumb|right|200px| ''[[Satir war e orloc'h]]'', kizellet gant [[Praksiteles]], eiladenn roman miret er mirdi[[Capitolino]] e [[Roma]]]].\n[[Image:William-Adolphe Bouguereau (1825-1905) - Nymphs and Satyr (1873).jpg|thumb|left|220px|''[[Nimfezed]] ha satir'', gant [[William Bougereau]] ([])]]\nUr satir (σάτυρος / ''sáturos'' e [[gregach]], ''satyrus'' en [[latin]]) zo ur boud dreistnatur eus mojennoù [[Hellaz]] kozh, arouez nerzh an Natur. Diskouezet e vezont gant kerniel ha treid [[gavr|givri]], hag ul lost hir dezho.\n[[Gwaz]]ed yaouank int, dremmen ha korfoù tud dezho, ha divskouarn kezeg. A-wechoù e vez faziet gant lod hag a vesk satired ha faoned[[faon]]ed, hag a liv satired gant korfoù hanter-tud hanter-bouc'hed, gant divskouarn a-bik, kerniel ouzh o fenn, blev hir ken-ha-ken, ur fri togn, ul lost gavr, hag un ibil sonn dalc'hlmat.\nGant ar [[menadezed]] e vezont e lidambroug an doue [[DionysosDionisos]], hag a-wechoù gant an doue [[Pan]].\nKrec'hin loened a vez dindane alies, ha dreist-holl [[pantera]], loen arouez Dionisos.\nAlies e vezont gwelet o tañsal gant [[nimfezed]], ur c'hibad gante en un dorn dezho.\nAr stired kozh a vez graet [[silen]]ed anezho, hervez Silenos, kelenner Dionisos, ha brudetint da vezañ vil da spontañ.\nNe oa ket a-walc'h teurel ar bec'h e gaou war ar satir abalamour ma vije ul loen ludik , ret e oa ober an anv-se ouzh gwazed prest dalc'hmatdahmat da sailhat war gement feumeulenn o tremen war-hed-taol, hape sorc'hennet gant c'hoari daou gant merc'hedigoù, pe gant dispakañ o feadra d'ar maouezed, pa ne guzhontvezont ket o kuzhat da sellout ouzh ar gwragez o tiwiskañ.\nAdtapet diwar « https://br.wikipedia.org/wiki/Dibar:MobileDiff/196975 »


Stumm eus an 18 Mae 2006 da 20:49\n39 okted lamet , 14 vloaz zo\nStumm eus an 18 Mae 2006 da 11:31 (kemmañ)\nRakounig (kaozeal | degasadennoù)\nStumm eus an 18 Mae 2006 da 20:49 (kemmañ) (dizober)\nGanet e oa bet [[Pêr Even]] e [[Bro-Oueloù]] e [], e [[Goudelin]] nepell diouzh [[Lannuon]], hagetre aod [[Mor Breizh]],Gwengamp war-duha [[Sant-Brieg]]Lanvolon. Dont a rae Pêr Even enta eus un tiegezh brezhonegerion gristen diwar ar maez war harzoù ar [[brezhonegva]]. Bez'e oa anezhañ enta ur brezhoneger a vihanik.\nSkoliet e oa bet e [[kelenndi]] ar Salezidi e [[Koad-aran-RocHoc'h]], etre [[Kastellaodren]] ha [[Gwengamp]], gant ar [[Salezidi]], a blede eno gant ur skolaj vicherel.\nAlese e oa bet dilennet gant e vistri da genderc'hel gant e studi e neveziadti ar Salezidi e Kadva e [[Normandi]]. O tont alese, echu gantañ e studioù eil derez, e teuas tre e [[Kloerdi]] bras Sant-Brieg. Pêr Even en doa dilezet hent ar [[beleg|velegiezh]] a-benn neuze, un nebeut mizioù goude bezañ deuet tre er c'hloerdi bras, hogen eno emichañs e oa deuet da vezañ ur [[broadelouriezh|broadelour]], evel meur a gloareg all, evel [[Per ar Meur]], [[Armans Ar C'halvez]],[[Maodez Glanndour|Loeiz ar Floc'h]], Marsel [[Klerg]], [[Per Bourdellez]], [[Gwilherm Dubourg]] ha re all c'hoazh, yaouankoc'h c'hoazh.\nPleustrinPleustriñ a rae e [[Gwengamp]] metoù ar vroadelourion, da skouer ar "[[Framm keltiek]]" diazezet gant [[Roparz Hemon]] e-pad ar brezel ; e Gwengamp, dres, e oa bet roet bod da Gendalc'h an aozadur e 1943. D'ar mare-se e oa Loeiz ar Floc'h, [[kure]] er [[parrez|barrez]] hag eno, moarvat, en doa graet Per Even anaoudegezh gant ar skrivagner.\nO tont er-maez eus ar c'hloerdi en doa kavet Per Even fred e studi un [[noter]] e Lannlon en e gorn-bro. Eno, moarvat, en doa bet tro da bleustriñ war ar gwir, pezh a roas an tu dezhañ da gavout ur gourc'hwel een isprefedti Gwengamp, hag a viras c'hwec'h vloaz. Alese e oa deuet da vezañ sekretour-maerdi e ti-kêr Wengamp pa oa Edouard Olivro o kadoriañ ar C'huzul-kêr ; hag eno e peurc'hreas e redad-amaezh, a echuas e dibenn ar bloavezhioù eikont.\nA-ziwar ar bloavezh 1974 avat, adal ma voe roet un tuadur nevez d'ar [[kelaouenn|gelaouenn]] ''[[Imbourc'h]]'', deuet da vezañ kristen, e kemeras perzh an den een emvodoù [[Kristenion Breizh]] hag e vennas Pêr Even fiziout e [[Youenn Olier]] e skridoù da embann betek dibenn e vuhez, e 2003.\nDindan e anv-pluenn '''Jil Ewan''' en deus sinet Pêr Even an darn brasvrasañ eus e oberennoù.\n* adal kreiz ar bloavezhioù '60 en doa pourchaset d'ar gelaouenn "Preder", e yezh "SADED", un droidigezh eus "Le Discours de la Méthode" gant [[René Descartes]], "An Displeg war an Hentenn".\n* "En Donvor da Vreizh", deuet er-maez e [], adembannet e [], o-daou gant [[Imbourc'h (kelaouenn)|Imbourc'h]]. En oberenn-se e plaenae Pêr Even pennañ tezennoù ar gelennadurezh politikel ma rae anezhi ar "gevangevreadelouriezh", en ur ober addisplegoù da istor an [[Emsav]] e deroù ar bloavezhioù '70, da heul droukziwezh an FLB kentañ a strafuilhas speredoù ar vrogarourion e Breizh er prantad-hont. Ul lodenn anezhi a zo gouestlet d'an [[nevezc'her]]ioù en em ziskoueze evit ar wech kentañ en oberenn-se\n* ur [[geriadur]] a [[sonerezh]] diwar e bluenn a gaver en un niverenn eus ''Imbourc'h'' er bloavezhioù '70, kresket a galz goude-se hag embannet gant [[Mouladurioù horHor Yezh]] diwezhatoc'h.\n* "Confessiones" [[sant Eosten]], e hanterenn gentañ ar bloavezhioù '90, a voe kaset da benn gantañ aketus-tre, un oberenn a c'hwec'h kant pajenn bennak, ma klaskas ar skrivagner enni tennañ ampled eus an destenn latin savet gant an aozer evit diorren ar brezhoneg arnevez ar muiañ ma c'helle. Embannet e teir levrenn gant [[Imbourc'h (kelaouenn)|Imbourc'h]].\nAdtapet diwar « https://br.wikipedia.org/wiki/Dibar:MobileDiff/51548 »


Diforc'hioù etre adstummoù "Lenn (dour)" - Wikipedia\nDiforc'hioù etre adstummoù "Lenn (dour)"\nLenn (dour) (kemmañ)\nStumm eus an 11 Eos 2015 da 16:11\nStumm eus an 11 Eos 2015 da 13:15 (kemmañ)\nStumm eus an 11 Eos 2015 da 16:11 (kemmañ) (dizober)\nKoulskoude e kaver ledennadoù konkavel kazi hep dour enno hag a reer lennoù anezho. Da skouer : al [[Lenn Eyre]] en [[Aostralia]] e-lec'h ma ne vez ket a dour peurliesañ nemet pa gouezh glav puilh ur wech an amzer.
\nUl lenn a c'hell bezañ naturel, met a-wechoù e vezont krouet dre stankañ un [[dourredenn]] pe meur a hini. Savet e vezont evit produiñ tredan ([[energiezh dourdredanel]]), evit pourchas dour d'ar [[kêr|c'hêrioù]], evit an diduamant (neuial ha sportoù dour), hag all.
\nEn tu-hont da 60% eus lennoù ar bed a vez kavet e [[Kanada|Bro-Ganada]], met graet e vez ''Bro ar Mil lenn'' eus [[Finland]], ha pelloc'h c'hoazh ar [[Stad]] amerikan [[Minnesota]] a vez graet ''Bro an Dek mil lenn'' anezhi. Abeg ar c'hementad bras a lennoù e Kanada a vez displeget dre ur [[sistem dizouradur]] diaezhennet. [[Lennoù Meur]] [[Norzhamerika]] a zo bet krouet gant [[skorneg|skornegoù]] divent [[Oadvezh ar Skorn]].\n* Al [[limnologiezh]] eo ar [[skiant]] a bled gant al lennoù.\nAdtapet diwar « https://br.wikipedia.org/wiki/Dibar:MobileDiff/1656283 »


Buhez ar Zent. pages 894, 895. Encyclopédie Marikavel.\npages 894, 895\nC'houec'hvet devez warn-ugent a viz Kerdu\nEn amzer gentan an Iliz, ar gristenien, leun a garante an eil evit egile, a roë o madou d'an Ebestel evit o lakat er memes yalc'h hag o lodennan etre ar re a ' oa en dienez; evelse ne oa paour ebet en o zouez, rak an Ebestel a roë da bep-hini herve e ezommou. Mes evel ma kreske bemde niver diskibien Jezuz-Krist, n'hallas ken an Ebestel soursial eus ze. Ha setu perak sant Per a lavaras d'eze eun devez : «Breudeur muian-karet, ni a dle, da gentan ha dreist pep tra, prezek an Aviel, ha n'eo ket mat dilezel an dever-ze evit serviji ac'hanoc'h ouz tol. Ho pezet eta ar vadelez da zibab en ho touez seiz den ha n'eus netra da lavaret warneze, seiz den hag a ziskouez dre o furnez eman ar Spered-Santel en o c'halon. Ni hon deus awalc'h d'ober da bedi ha da vagan hoc'h eneou gant komzou Doue.»\nAn holl a gavas ze mat. Ha setu perak e oe kemeret seiz avieler hag a vije en o c'harg rannan etre ar gristenien ar pez a zelle ouz magadurez ar c'horf. Stephan a oe ar c'hentan eus ar seiz avieler-ze. Ar Skritur-Zakr, en levr «Oberou an Ebestel», a ra en daou c'her e veuleudi : «Stehpan, emezi, a oa leun a le ha leun eus ar Spered-Santel». Prezek a reas an Aviel, hag eleiz a Judevien a c'honezas da Jezuz-Krist. Kaout a reas, koulskoude, meur a hini da enebi outan. Mes trec'h e oe d'eze bepred, ha den n'halle respont anezan. O welet se, ec'h eas kement a zroug enne ma lakjont en o fenn e lazan, evit kaout peuc'h dioutan. Stephan a oe eta tamallet da vezan gwall-gomzet enep Moyzez hag eneb an Otrou Doue, ha kaset a oe dirak lez-varn vras Jeruzalem. Ar varnerien, o vezan sellet outan a gave d'eze gwelet eun êl dirake. An avieler kalonek a rebechas d'e enebourien e rênt skouarn-vouzar ouz ar Spered-Santel hag o devoa laket Hon Zalver d'ar maro. Neuze ec'h eas kement a zroug enne ma verve o gwad ha ma skrignent o dent.\nEtre daou, Stephan a zavas e zaoulagad etrezek an nenv hag a welas Doue en e c'hloar : «Me 'wel an nenv digor, emezan, ha Mab an den azezet en tu deou d'an Tad». Raktal kement hini a oa er c'honsailh a 'n em lakas da youc'hal a-bouez penn ha da stankan o diskouarn gant o bizied, abalamour d'ar blasphem en devoa lôsket ar zant.\nStlepel a rejont anezan er-mêz a gêr evit bezan lazet a dôliou mein. Ar re o devoa douget testent en e eneb a yeas da rei o dilhad da zerc'hel d'eun den yaouank hanvet Saul. Epad e verzerenti, Stephan a lavare : «O ma Jezuz, digemeret ma ene». Goude en em dôlas d'an daoulin hag e lavaras a vouez uhel : «O ma Doue, pardonet d'eze ma fec'hed hag an droug a reont d'in.» Ha war ar gomz-ze e tremenas.\nTestent ar verzerien\nAr verzerien a zo bet ganet da heul ar relijion grislen.\n«Den ebet, eme sant Justin, ne gredas Sokrat betek skuilh e wad da anzav e oa gwir ar pez a lavare.»\nDen ebet ne roas e vue evit difenn doueou au amzer-goz; n'eo ket ar Romaned a vije et d'ar maro evit miret ouz doueou Athen d'en em veskan gant o re, nag ar C'hallaoued, evit miret ouz re Rom da lakat o zreid en hon bro.\nE-touez ar Judevien zo bet tud santel, evel ar seiz breur Makabe hag o mamm, ha meur a hini-all, hag a varvas kentoc'h eget dizenti ouz eur relijion a oa tensor ha lezen o bro; mervel a rênt kentoc'h evit en em zôtran, mes ne oant ket gwir verzerien evit kelo ze.\nAr gristenien, pa vezont laket d'ar maro, a varv evit diskouez, dre ar poaniou a c'houzanvont a galon vat, eo Jezuz-Krist ar gwir Doue, hag e tle e relijion en em astenn dre bevar c'horn ar bed, ha gonid an holl dud.\nAr verzerien eo ar re o deus gwelet, gant o daoulagad o-unan, bue, maro ha rezurreksion Jezuz-Krist, hag a zo karget d'o embann betek ar penn pellan eus ar bed. Ar verzerien eo ar re o deus anzavet Jezuz-Krist, n'eo ket hepken dre o c'homzou, mes dre o maro. Ar verzerien eo ar re ha, hep bezan gwelet Jezuz Krist, o deus kredet ennan, war gomzou re-all, hag o deus skuilhet o gwad, kentoc'h eget nac'h o fe. Ar verzerien eo ar re a zo bet laket d'ar maro dre gasoni ouz Jezuz-Krist.\nDoue hepken a oar an niver aneze. Jezuz-Krist en deus goulennet e-touez an dud, testou eus e vue, eus e varo hag eus e rezurreksion, ha rumm tud ebet ne c'hourvezas, abaoue, 'barz ar be, hep rei d'ezan e c'houlen. Kavet en deus ha kât a ray, en pep bro hag en peb amzer, tud d'e garet, evel ma ne garer ket eun den hepken, ha prest da stourm evitan betek ar maro.\nTesteni ar verzerenti eo nerzusan testeni a oufed da rei : Pa skriv Doue gant ar gwad, eo anat en deus c'hoant e vefe lennet e skritur» An testeni-ze a zo gwirion : n'eman ket ar c'hiz da rei ar vue evit sorc'hennou goullo.


Man Ray e Pariz e 1934\nEmmanuel Rudzitsky, lesanvet Man Ray a zo bet ganet d’ar 27 a viz Eost 1890 e Philadelphia ha marv d’an 18 a viz Du 1976 e Pariz. Ul livour, luc’hskeudenner ha filmaozer filmoù dada ha dreistrealour eo.\nKregiñ a reas gant e vicher e New York gant e vignon Marcel Duchamp. An daou anezho a savas rann amerikan dada. Ul levr a lakaas embann diwar-benn luskad dada New York e 1920 met ne reas ket berzh : « Ne c’hell ket dada bevañ e New York » a lavaras. Tilestrañ a reas en Harv-Nevez(Havre) hag e tapas an tren da vont da Bariz, eno e voe degemeret gant Marcel Duchamp. Er memes devezh e kejas Man ray ar strollad dreistrealour : Louis Aragon, André Breton, Paul Éluard ha Gala, Théodore Fraenkel, Jacques Rigaut ha Philippe Soupault. En em staliañ a reas e karter Montparnasse, kejañ a reas ouzh ar ganerez Kiki de Montparnasse hag e kouezhas e karantez ganti. Kejañ a reas ivez ouzh ar gwrier Paul Poiret. Meur a luc’hskeudenn tapet gantañ a voe embannet e kelaouennoù krouiñ dilhad, hag a-drugarez dezho e teuas da vezañ brudet. Gwech ebet ne zeuas a-benn da dennañ poltred Poiret. Pa varvas Poiret e kasas Man Ray poltred mezeg ar gwrier d’ar c’hazetennoù ha e lakaas ar gazetennerien da grediñ e oa poltred Poiret. Embannet e voe ar poltred. Asambles gant Jean Arp, Max Ernst, André Masson, Joan Miró ha Pablo Picasso e kinnigas e oberennopù e-kerzh an dikouezadeg dreistrealoutr kentañ e diskouezva Pierre e Pariz e 1925. A-drugarez d’e vignoniezh gant Marie-Laure de Noailles, ec’h aozas e film kentañ, Les Mystères du Château des Dés » e ditl, e 1928 (filmet e kenkiz ar familh de Noailles e Hyeres).\nE-pad tregont vloaz e tennas poltred ur bern tud vrudet evel James Joyce, Gertrude Stein pe c’hoazh Jean Cocteau. Lakaat a reas ivez an arzourien dreistrelaour hag he skorerez Berenice Abbott da anavezout oberenn Eugène Atget. E 1934 e tennas skeudennoù Meret Oppenheim, hag ar rummad noazhennoù-se a zeuas da vezañ e rummad brudetañ.\nSalvador Dali ha Man Ray e Pariz e 1934\nE 1940 e teuas a-benn Man Ray da vont betek Lisboa ha da lestrañ war-du ar Stadoù-Unanet, asambles gant Salvador Dalí, Gala hag ar filmaozour René Clair. Goude un nebeud deizioù e New York ez eas betek aod kornôg ar Stadoù-Unanet gant ar pal mont betek Tahiti. Met pa voe degouezhet e Hollywood e voe kinniget dezhañ diskouez e oberennoù hag e krogas da livañ en-dro. Degemeret e voe evel Satrap er Skolaj Patafizik e 1963. Mervel a reas d’an 18 a viz Du 1976 ha douaret e voe e bered Montparnasse (7vet rann). War e vez e c’haller lenn : Unconcerned, but not indifferent.\nBez Man Ray e bered\n« Danseuse de corde s'accompagnant de son ombre », 1916\n« Autoportrait », assemblage, 1916\n« Boardwalk », 1917\n« Cadeau », fer gant tachoù, 1921\n« Les Vingt jours de Juliette », 1952, andorenn\nPoltred Marcel Duchamp, treuzwisket e Rrose Sélavy.\nPoltredoù liesseurt, en o zouez hini Marcel Duchamp (1916), Tristan Tzara (1921), Kiki de Montparnasse (1922), marquizez Casati (1922), Francis Picabia "gant tizh" (1924), Jean Cocteau (1924), Antonin Artaud (1926), André Breton heoliet (1930), Lee Miller (1930), Salvador Dalí ha Dali (1936), Juliet (1945)\n« Le Violon d'Ingres », 1924\n« Noire et blanche », 1926\n« Jeu d'échecs surréaliste », 1934, 20 poltred arzourien dreistrealour\n« Le Beau temps », 1939\n« Peinture naturelle », 1958\n« Les Mains libres », gant testenneoù Paul Éluard, embannadurioù Jeanne Bucher, 1937\n« Revolving doors », Embannadurioù Dreistrealour, 1917\n« Les Champs délicieux », , 1922\n« Man Ray photographs 1920-1934 », James Thrall Soby\n« Facile with Paul Éluard », GLM, 1935\n« La Photographie n'est pas l'art », GLM, 1937\n« Alphabet for adults », Copley Galleries, 1948\n« Photographs-Portraits », Prisma\n« Autoportrait », 1963, Robert Laffont, 1964, adembannet gant Seghers e 1986\nSkeudennaoueg niverel aotreet gant Man Ray Trust\nVideoartworld: The Masters Series Filmoù savet gantañ\nLuc’hskeudennoù ha testennoù Man Ray, Getty Museum Los Angeles\nBez Man ray e bered Montparnasse\nAdtapet diwar « https://br.wikipedia.org/w/index.php?title=Man_Ray&oldid=1964294 »\nKemmoù diwezhañ degaset d'ar bajenn-mañ d'an 18 C'hwe 2022, da 07:56.


Barr-fulor bed ar c’hleweled – Dispak\nPublished on 20/10/2018 24/08/2020 by Mevena Guillouzic-Gouret\nE miz Du e vo aozet evit ar wech kentañ ar festival « Politikos », gouel etrebroadel ar film politikel, e Roazhon, hag e fulor emañ kevredigezhioù hag aozadurioù bed ar c’hleweled e Breizh. Ar pezh a vez rebechet d’ar gouel ? Bezañ ur festival nevez-ganet, savet gant Parizianed hep tamm kenlabour ebet gant aozadurioù ar vro ha, dreist-holl, sikouret forzh pegement gant arc’hant publik.\na skoaziadoù publik\n190 000 € digant Rannvro Breizh, 100 000 € digant Meurgêr Roazhon, 30 000 € digant Kuzul-departamant Il-ha-Gwilen ha 30 000 € c’hoazh digant DRAC Breizh (ministrerezh ar Sevenadur). Setu ar sammadoù dreistordinal a zo bet roet da b/Politikos a-benn aozañ ar gouel kentañ e Roazhon etre ar 1añ hag ar 4 a viz Du 2018. 350 000 € a skoaziadoù publik a vo neuze diwar ur budjed hollek a 570 000 €. Koulskoude, “n’eo ket boaz ar strollegezhioù reiñ yalc’hadoù d’ur gouel evit ar bloaz kentañ” a embann ar gevredigezh Films en Bretagne en ur gemennadenn kaset d’ar gazetennerien d’an 21 a viz Gwengolo. Sañset “eo ret d’ar festivalioù nevez prouiñ eo dedennet-bras an dud kent dezho bezañ sikouret.”\nLoïc Chesnais-Girard, prezidant Kuzul-rannvro Breizh, a lavar koulskoude ne vo ket digresket budjed ar sevenadur e-keit ha ma vo war e bost. Met arabat bezañ touellet memes tra, ar sammad bras bet roet gant ar rannvro a vefe bet tapet diwar budjedoù all, re ar « c’hehentiñ » ha « nerzh-desachañ an tiriadoù* ». Ouzhpenn da-se, ar CNC, Kreizenn Vroadel ar Filmoù, a sikour ur bern aozadurioù klewelet e Breizh hag e Bro-C’hall, he deus goulennet digant an holl anezho, evit an eil bloavezh da heul, kinnig o budjedoù gant un digresk 5% betek 10%.\nDegemeret e kouent ar Jakobined\nPeadra a zo ouzhpenn evit Roazhoniz da fuloriñ : degemeret e vo gouel Politikos e kouent ar Jakobined, palez nevez ar c’hendalc’hioù bet digoret e deroù 2018 evit diorren touristerezh an aferioù. Ul lec’h nevez-flamm eo, e kreiz-kêr Roazhon, war blasenn Santez-Anna, hogen berzet da aozadurioù ar vro mont ennañ en abeg d’e brizioù kalz re uhel (3000 € evit feurmiñ an aoditorium « bihan » a 300 plas hervez lec’hienn Alter1fo).\nKouent ar Jakobined e Roazhon\nAbaoe 2011 ha penn-kentañ al labourioù ez eus bet ur bern tud o sevel a-enep d’ar raktres-mañ, dilennidi en o zouez, pe c’hoazh annezidi strollet dindan an anv « Place à Défendre ». Ret eo lavaret eo koustet adsavidigezh ar gouent gant an embregerezh Vinci 107 milion a euroioù. Paeet eo bet an tri-c’hard eus ar sammad-se gant meurgêr Roazhon, ar peurrest gant ar Stad, yalc’hadoù Europa, an departamant hag ar rannvro.\nUr gouel diwriziennet\nAr « c’henlabour » nemetañ a vo gant Politikos hag aozadurioù lec’hel a vefe, e fin ar gont, amprestiñ salioù sinema an Arvor hag an TNB. Met, kevredigezhioù e-giz Court-Métrange, pe Clair Obscur, a aoz gouel Travelling abaoe tregont vloaz, n’int ket bet lakaet e-barzh ar jeu daoust d’o skiant-prenet war an dachenn.\nEstreget an aozadurioù eus Bro Roazhon a zo fuloret gant afer Politikos. Un toullad kevredigezhioù hag aozadurioù liammet gant bed ar c’hleweled e Breizh a oa en em vodet e Douarnenez e fin miz Eost, da vare Gouel ar filmoù. Lakaet o doa ar gaoz war ar c’hudennoù savet gant an darvoud-mañ.\nTud vrudet evit brudañ ar gouel\nHa n’eo ket brud ar gouvidi a lakaio an dud da sioulaat. François Hollande, Julie Gayet, Frédéric Mitterrand, Elio di Rupo, Nathalie Appéré, Jean-Yves an Drian, Stéphane Bern, Mazarine Pingeot, Manuel Valls, Roselyne Bachelot… Setu un nebeud anvioù e-touez ar 80 den pedet gant Jean-Michel Djian, prezidant Politikos, da zont da gemer perzh en divizoù diwar-benn ar galloud politikel e Frañs.\nE-pad pevar devezh e vo skignet neuze un 40 film ha teulfilm bennak diwar-benn embregadur ar galloud er politikerezh, evit kompren petra eo ar galloud, an ezhomm a c’halloudegezh, an dalvoudegezh a laz hollek ; (…) ha klask kompren spered-ki* ha krizder ar re a zo pe a fell dezho bezañ e-penn ar gouarnamantoù ».\nSachañ a ra Films en Bretagne evezh an dilennidi en e gemennadenn : « embann a reomp e vo diaes difachañ ar geodedourien gant ar politikerezh (penaenn b/Politikos) ma vez ken digomprenus ha ken digevatal implij ar galloud e-giz m’emañ amañ ».\nNerzh-desachañ an tiriadoù = attraction des territoires\nSpered-ki = cynisme\nBreizh, Darvoudoù, Keleier, SinemaLoic Chesnais Girard, Rannvro, Roazhon, Sinema, Yalc'hadoù\nPrevious Previous post: Synutra, arouez etrebroadeladur ar produiñ boued\nNext Next post: Ar c’hatalaneg enframmet e-touez yezhoù Google Assistant


Anand Patwardhan - Breizh ha liesseurted\nar filmaozer na goll morse kalon\nAnand Patwardhan a zo un teulfilmour eus India, abaoe ouzhpenn tregont vloaz en deus kaset da benn ur pikol oberenn sinema war danvezioù politikel hag a sav alies tabut diwar o fenn e gevredigezh Bro-India. Priziet eo bet e filmoù er bed a-bezh, ha bez' eo ivez ar filmaozer a zo bet troc'het e filmoù ar muiañ er bloavezhioù tremen. Kendelc'her a ra kouskoude. Tabutoù relijiel, isdiorroadur, broadelouriezh washaet, galloud an arme hag an nukleel : Anand a laka hardizh e gamera hag e spered lemm e servij ar re a stourm evit ar gwirioù pennañ.\nDija pa oa studier e rae Anand pep tra evit dont a-benn ; aet eo eus skol-veur Bombay el lec'h ma rae studioù lennegezh saoznek d'ar Stadoù-Unanet evit tremen ur vestroniezh sokiologiezh ha goude eo aet da Ganada evit studiañ ar c'hehentiñ.\nN'eo ket Anand ur studier fur ha sioul, difretañ a ra ken na ra. Kemer a ra perzh er stourm a-enep da vrezel ar Viet-nam ha goude e sav a-du gant Unvaniezh devezhourien Cesar Chavez, ur chicano sindikalour brudet e Kalifornia. Filmañ a ra A time to rise (1981).\nDistreiñ a ra da India hag e labour war ur raktres desaverezh ha diorren, kemer a ra perzh er stourmoù a-enep ar goubrenerezh, ezel eo eus strolladoù evit ar gwirioù keodedel hag evit ar frankiz demokratel. N'eo ket peogwir ec'h implij ar c'hamera e pella eus ar stourmoù-se, ar c'hontrol an hini eo : ar stourmoù a zo e kalon e filmoù. Stourm a-enep ar paourekaat hag evit al lojeiz, a-enep hollc'halloudegezh an arme hag an nukleel, ha nac'h a ra kement broadelouriezh a zo.\nEr film Bombay, our city (1985) e komzer eus kêrioù lochennoù, ar vroadelouriezh hindouat o kreskiñ a zo abeg ar film In the name of god (1992). Goude-se, War and peace (2002) a gomz eus kudenn an armoù nukleel hag ur film nevesoc'h, Jai Bhim Comrade (2011) a zo un enklask hir diwar-benn feulster ar c'hastoù, dreist-holl emsav ar re zic'hlan pe dalith. E filmoù a laka bloavezhioù da c'hoiñ abalamour d'e resisted vras ha d'e c'hoantoù ha d'an dielfennadurioù disheñvel a fell dezhañ studiañ pizh... Evitañ ur film a rank arguzenniñ, prouiñ ar stourmoù, skoazellañ ar stourmerien ha reiñ d'anavezout o emgann.\nKalz eus e filmoù a zo bet nac'het pe troc'het gant chadennoù ar skinwel stad en India pe taget gant diazezelourien eus an tu dehoù en e vro hag en diavaez. Alies en deus ranket Anand mont d'al lez-varn evit difenn e filmoù evit na vijent ket daztroc'het. Aet eo pelloc'h zoken ha skrivet en deus ur manifesto e 2003 : Free for freedom.\nRentet 'z eus bet enor da Anand gant Cinéma du Réel e 2013, Nicole Brenez, istorourez hag e karg eus ar programm a ziskouez mat e berr gomzoù e nerzh youlek.\n«Setu ma weler er sinema a-drugarez da Anand Parwardhan freuz an emgannoù, tuioù liesseurt ar stourmoù, galvadegoù meur, prezegennoù renerien ha kanaouennoù ar re wasket.»\nLec'hienn bersonel : http://patwardhan.com/wp/